50 godina od nastanka ABS-a kompanije Continental - GARAŽA\nHelmut Fenel, koji je imao ključnu ulogu u promovisanju upotrebe mikroprocesora za ABS sisteme, objašnjava presudnu prednost tehnologije: “Zahvaljujući prilagodljivosti programa, naš sistem moga je biti brzo i optimalno testiran kako za kočenje na neravnim putevima, sa visokim koeficijentom trenja, tako i na klizavim putevima, tokom zime. On je takođe bio znatno fleksibilniji od ostalih rešenja i stoga je mogao brzo da se prilagodi različitim konceptima vozila, kao što su modeli sa pogonom na prednjim ili na sva četiri točka. Rešenje koje uključuje mikroprocesor nam je obezbedilo prednost od nekoliko godina u odnosu na ostale”.\nDanas je ABS opremljen sa gotovo 50 dodatnih i bezbednosnih funkcija, kao što su automatsko otpuštanje ručne kočnice pri startovanju, pomoć pri startovanju na uzbrdici ili kao važna komponenta, prilagodljivi sistemi tempomata. Sve to je smešteno u samo dva kilograma koji zauzimaju isti prostor kao i refleksna kamera sa jednim objektivom (SLR). Tokom poslednjih 50 godina ABS je postao univerzalni sistem za kontrolu šasije za uzdužnu i bočnu dinamiku, a posebno kao rezultat daljeg razvoja koji je na kraju doveo do ESC-a. Ovaj sistem je neophodan uslov i za ostale bezbednosne tehnologije, poput sistema za asistenciju vozačima, a omogućava i naredne korake ka automatskoj vožnji. Budućnost ove tehnologije će uglavnom biti uslovljena softverskim inovacijama – za više komfora i još veću bezbednost.\nOznake: 2019, 50 godina, ABS, continental\nPrevious Previous post: Nissan predstavio novi Juke u 5 evropskih gradova\nNext Next post: Evropski dizajneri razotkrili inspiraciju za Kia XCeed


Ispitati odgovornost Dikovića - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Ispitati odgovornost Dikovića\nGrupa nevladinih organizacija iz Srbije izdala je saopštenje povodom Dosijea Ljubiša Diković koji je izdao Fond za humanitarno pravo.\nOrganizacije civilnog društva pozivaju Tužilaštvo za ratne zločine da ispita navode Fonda za humanitarno pravo (FHP) u vezi sa mogućom odgovornošću načelnika Generalštaba Vojske Srbije Ljubiše Dikovića za ratne zločine na Kosovu i u BiH.\nOd trenutka kada je FHP u javnost izneo podatke o Dikoviću, nadležne institucije i ministar odbrane Dragan Šutanovac trude se da odbrane novoizabranog načelnika Generalštaba i napadnu organizacije za ljudska prava, umesto da na odgovarajući način ispitaju navode FHP-a.\nFHP nije u svom dokumentu napisao optužnicu ili presudu, već je samo izneo javno dostupne podatke koji zahtevaju ozbiljno pravno razmatranje nadležnih institucija. Bilo kakva odluka institucija, pa čak i eventualno utvrđivanje odgovornosti bilo kog pojedinca nije i nikada ne sme biti protumačeno kao napad na državu ili institucije. Štaviše, temeljna istraga i činjenično zasnovane odluke dovele bi do jačanja institucija i vladavine prava u Srbiji.\nIzjava ministra odbrane Dragana Šutanovca kojom se izjednačavaju branitelji ljudskih prava i ekstremističke organizacije kao što su „Obraz“ i SNP 1389, opasna je sa stanovišta zaštite ljudskih prava i vladavine prava u Srbiji, kao i njegove izjave u intervjuu Peščaniku da se „ovakve stvari ne smeju objavljivati“ i da se „završivši saradnju sa Haškim tribunalom, ova Vlada suočila sa počinjenim zločinima”.\nOrganizacije za ljudska prava snažno podržavaju otvaranje teme ratnih zločina na Kosovu u javnosti i pozivaju ministra Šutanovca da podrži javno iznošenje činjenica koje mogu dovesti do otkrivanja istine o ratnim zločinima i procesuiranja odgovornih.\nI na kraju naglašavamo da je u interesu javnosti da se ispitaju navodi o odgovornosti svih lica koja se postavljaju na ovako odgovorne funkcije, kao i da rasprava o svakom imenovanju vodi ka vlasti koja je odgovorna građanima.\nU Beogradu, 22. februara 2012.\nPolicy centar i\nZbog nepoštovanja Haga neki izručeni, ali ne i radikali\nPosted On 31st May 2016 ~ Comments Off on Zbog nepoštovanja Haga neki izručeni, ali ne i radikali\nPosle odluke Višeg suda u Beogradu da troje funkcionera Srpske radikalne stranke ne izruči Hagu, jer nisu ispunjene zakonske pretpostavke, Fond za humanitarno pravo upozorava\nPismo Koalicije za REKOM papi Franji\nPosted On 4th June 2015 ~ Comments Off on Pismo Koalicije za REKOM papi Franji\n25. maj 2015. Papa Franjo Casa Santa Marta 00120 Città del Vaticano (more…)


Osuđen na smrtnu kaznu zbog ubistva šest članova porodice bivše supruge – Fokus.ba\nOsuđen na smrtnu kaznu zbog ubistva šest članova porodice bivše supruge\nPoroti je trebalo oko četiri sata da odluči kako je Ronald Lee Haskell opasnost za društvo\nPorota je u petak na smrt osudila muškarca koji je iz vatrenog oružja u Teksasu ubio šest članova porodice bivše supruge, prenosi Anadolu Agency (AA).\nPoroti je trebalo oko četiri sata da odluče kako je Ronald Lee Haskell opasnost za društvo. Odbacili su argumente Haskelovih advokata da bi ga istorija duševnih bolesti trebala spasiti od smrtonosne injekcije.\nIsta porota je u septembru Haskella proglasila krivim za ubistva Stephena i Katie Stay u njihovom prigradskom domu u Houstonu 2014. godine. U napadu je također ubio i četvero djece bračnog para, a Haskell je ustrijelio i peto dijete, koje je preživjelo tako što je glumilo da je mrtvo.\nAdvokati odbrane zatražili su od porotnika da 39-godišnjeg Haskella osude na zatvorsku kaznu bez mogućnosti uslovnog izlaska na slobodu. Tužioci su tvrdili da je Haskell lažirao simptome mentalne bolesti i da je pažljivo isplanirao napad.\n#smrtna kazna#Ronald Lee Haskell\nKrijumčar droge o smrtnoj kazni obaviješten putem mobilne aplikacije\nU posljednjoj evropskoj državi sa smrtnom kaznom monstrumu dosuđen metak u glavu\nPlenković komentarisao izjavu Ane Brnabić da se u Srebrenici desio “nesporazum”


Ruska vojska saopštila je u ponedjeljak da je bombardovala oblast kod grada Palmire, uporišta Islamske države u Siriji.\nRuski avioni su uništili defanzivni položaj i protivvazdušne sisteme Islamske države u oblasti Palmire, navodi se u saopštenju ruskog Ministarstva odbrane koje dodaje da su bombardovana 237 ciljeva terorista u posljednja dva dana.\nJedan stanovnik Palmire je rekao za agenciju AFP da su Rusi pogodili tvrđavu koja se nalaz na brdu zapadno od antičkog grada Palmire i da se ne može provjeriti razmjera štete.\nDirektor Sirijske Opservatorije za ljudska prava Rami Abdel Rahman potvrdio je da su ruski avioni bombardovali o kod Palmire. Prema njegovim riječima, u napadima je pogođeni čuveni antički grad, koji je UNESCO svrstao u svjetsku kulturnu baštinu i čije su dijelove ekstremisti ranije razorili.\nDirektor Antikviteta i muzeja u Siriji Mamun Abdulkarim rekao je za AFP da nema informacije o ruskim napadima na antički grad Palmiru. Rusko ministarstvo odbrane je naglasilo da su piloti pazili da ne pogode arheološka nalazišta drevnog grada Palmire.


Rusofobi pronašli ruku Moskve i u Boliviji - Sputnjik Srbija\n13:54 14.11.2019 Preuzmite kraći link\nU bolivijskim medijima se 24. oktobra pojavio članak — španska obrada „takozvanog novinarskog istraživanja portala ’Projekat‘“, u kome se tvrdi da je „Rosatom“ poslao u Boliviju političke tehnologe kako bi osigurali pobedu Eva Moralesa i na taj način zaštitili svoje komercijalne interese.\nIz ruskog Ministarstva su istakli da je glavni izvor informacije sajt rusofobične orijentacije, koji pripada kompaniji „Projekat“. Kompanija je registrovana u Pribaltiku, a finansira se iz inostranstva. Njen osnivač je bivši glavni urednik TV kanala „Dožd“, sajtova RBK i „Forbs“ Roman Badanin, koji se školovao na Univerzitetu Stanford, gde je dobijao stipendiju „Džon Najt“.\n„Otvoreni antiruski karakter članka ’Projekta‘, korišćenje standardnih klišea zapadne propagande, očigledno, imaju nameru da opravdaju sredstva koja je Vašington potrošio za školovanje Badanina“, navodi se u saopštenju.\nPrema mišljenju diplomata, očigledno je da su optužbe na račun Rusije neosnovane.\n„Insinuacije o ’ruskom mešanju u izbore‘ predstavljaju propagandni kliše rusofobskih medija, za koji nema dokaza. Ali ako se kod nekoga pojave stvarne činjenice o kršenju bolivijskog zakona, spremni smo da ih razmotrimo u okviru postojećih bilateralnih mehanizama pravne pomoći“, navodi se u saopštenju.\nRusko Ministarstvo je skrenulo pažnju i na činjenicu da se tema „umešanosti Rusije“ pojavila u bolivijskim medijima odmah nakon što je postalo jasno da će Morales pobediti na izborima.\n„Uprkos tome što opozicija nije iskoristila te optužbe kao instrument za širenje talasa nasilja u zemlji, ona je pripremila podlogu za porast protestnog raspoloženja“, zaključili su iz Ministarstva.\nOpoziciona senatorka Žanin Anjes privremeno je preuzela nadležnost predsednika Bolivije.


Poslanici nastavili rad, na početku pitanja o Kosovu, turizmu i radikalima - Politika - Dnevni list Danas\nPočetna » Politika » Poslanici nastavili rad, na početku pitanja o Kosovu, turizmu i radikalima\n0Piše: Beta 13. februara 2020. 11.28\nPoslanik iz kluba Nova Srbija – Pokret za spas Srbije Đorđe Vukadinović pitao je zašto predstavnici vlasti sve manje pominju rezoluciju 1244 Saveta bezbednosti UN koja je pravni temelj kada je reč o Kosovu i Metohiji.\nNeđo Jovanović iz Socijalističke partije Srbije (SPS) rekao je da je na Kosovu promenjena vlast ali ne i politika, te da novi premijer Aljbin Kurti izjavljuje, između ostalog, da je „mini šengen“ opasnost za Kosovo. Jovanović je dodao da na Kurtija očigledno ne deluju ni krajnje odgovorne izjave izaslanika predsednika SAD Ričarda Grenela o ukidanju taksi i pitao da li je dovoljna ta vrsta pritiska da se dodje do početka pregovora kako bi se konačno normalizovali odnosi Beograda i Prištine.\nMilija Miletić iz Ujedinjene seljačke stranke (USS) pitao je da li će se menadžment JP Stara Planina koji sedi u Beogradu, više uključiti u rad na terenu i kontakt sa turistima, pošto veliki broj turista dolazi a uslovi su fantastični, ali ima i mnogo problema pa se zaposleni plaše za svoja radna mesta, s obzirom na to da menadžment nije prisutan.\nMarko Atlagić iz SNS-a pitao je Ministarstvo unutrašnjih poslova da li je lider Pokreta slobodnih građana Sergej Trifunović odgovrao za saobraćajne udese koje je izazvao u poslednjih mesec dana, i ocenio da je Trifunović „opasan po okolinu“.\nKosovo, Skupština Srbije, Srpska radikalna stranka, TurizamBeograd\nNa Kosovu ukupno 33 slučaja korona virusa


Otvorena biračka mjesta za lokalne izbore u Nikšiću - Vijesti Srpske – Najnovije vijesti iz Republike Srpske i BIH\nNaslovna Izdvajamo Otvorena biračka mjesta za lokalne izbore u Nikšiću\nNIKŠIĆ – U Nikšiću, drugom po veličini gradu u Crnoj Gori, jutros u sedam sati otvorena su biračka mjesta na lokalnim izborima.\nNa izborima učestvuje šest lista, a sa pozicije gradske vlasti nastupa koalicija „Evropski tim za Nikšić“, koju predvodi DPS kojoj je cilj da zadrži vlast u rodnom gradu i posljednjem uporištu aktuelnog crnogorskog predsjednika i izbjegne poraz koji bi, prema ocjenama, tu partiju poslao u političku istoriju.\nSnage na izborima odmjeravaju i stranke vladajuće koalicije koje u Nikšiću nastupaju fragmentirano. Na glasačkom listiću je lista „Za budućnost Nikšića“, čiji je stožer Demokratski front Andrije Mandića, a koja u svom izbornom logou ima boje ranije crnogorske, kao i sadašnje srpske zastave.\nU borbi za vlast u Nikšiću učestvuju i lista „Mir je naša nacija“, čiju osnovu čine demokrate Alekse Bečića, i lista „Crno na bijelo“ koju predvodi stranka Ura Dritana Abazovića.\nU izbornoj trci su i pokret pod nazivom „Ne damo Nikšić“ koji predvodi Gordana Radović, savjetnica premijera Zdravka Krivokapića koji, inače, javno nije podržao nijednu listu na nikšićkim izborima.\nPrema ocjenama analitičara, nikšićki izbori prevazilaze okvire lokalnih ne samo zbog značaja koji imaju za vlast i opoziciju u Crnoj Gori, već i zato što im veliku pažnju pridaju i mediji iz regiona koji o izborima izvještavaju kao istorijskim i presudnim za tu zemlju.\nDirektor podgoričkog Društva za istraživanje politike i političke teorije Vladimir Pavićević rekao je ranije za Tanjug da su izbori u Nikšiću važni, jer su prvi nakon parlamentarnih iz avgusta 2020. na kojima je „razvlašćena“ Ðukanovićeva DPS.\nPrema njegovim riječima, predstavnici svih političkih opcija posmatraju upravo Nikšić kao priliku da pokažu da su „međuvreme od avgusta iskoristili da osnaže i ojačju“.\nOn očekuje, kako kaže, „težak“ poraz DPS-a na današnjim izborima uz ocjenu da je stanje te partije posljedica poraza na parlamentarnim izborima, ali i izostanka reformi na nedavno održanom vanrednom kongresu.\nPavićević je kazao da je prema istraživanjima, u koja je imao uvid, ubjedljivi favorit koalicija „Za budućnost Nikšića“, okupljena oko Demokratskog fronta koja bi, kako je ocijenio, mogla da računa na više glasova nego lista oko DPS.\nTa mjera je na snazi i u Podgorici, Budvi, Tivtu, Herceg-Novom, Ulcinju, Cetinju, Plužinama, Baru, Kotoru i Pljevljima, a važi sedam dana.


Početna Izjave Istinitost Pre četiri godine u Nišu bilo 49.000 nezaposlenih\nPredsednik Srbije o padu nezaposlenosti u Nišu\n“Pre tri godine, tri i po, četiri godine bilo je 49.000 nezaposlenih ljudi u Nišu, danas je prvi put manje od 30.000, kao što ste i sami (obraća se novinarki RTS) rekli, 28.000 nezaposlenih.”\nKrajem jula predsednik Srbije posetio je Niš, gde je otvorio novi pogon fabrike “Leoni”, postavio kamen temeljac za izgradnju fabrike Cumtobel u Niškoj banji i pohvalio se kako je u roku od četiri godine nezaposlenost u Nišu smanjena za 21.000 (oko 42 odsto). Plan je, kako je rekao, da za dve godine taj broj padne ispod 20.000.\nVučić veruje da je to moguće, jer, kako kaže, Leoni i Cumtobel tek treba da zaposle veliki broj ljudi, a veruje da će biti i još investicija.\nPrema evidenciji Nacionalne službe za zapošljavanje, koja objavljuje podatke o nezaposlenosti na mesečnom nivou, na kraju jula 2017. u Nišu je bilo 28.582 nezaposlene osobe, pa ćemo računati da je tu Vučić u pravu.\nMeđutim, ako se vratimo tri, tri i po ili četiri godine unazad, ako se vratimo i na početak 2011. godine, videćemo da ima mnogo manje nezaposlenih nego što Vučić tvrdi. (videti tabelu ispod)\nNaime, podaci variraju, što je i očekivano, jer neko dobije posao, neko izgubi, broj nezaposlenih jeste smanjen, ali ne onoliko koliko Vučić tvrdi - broj nezaposlenih od 2011. ne prelazi ni 40.000, a još manje se približava 50.000.\nKao što se vidi u tabeli, pre tri godine (jul 2014) u Nišu je bilo 36.173 nezaposlenih, pre tri i po (decembar 2013) bilo je 36.310, a pre četiri godine (jul 2013) bilo je 36.797 nezaposlenih - daleko manje od 49.000, zbog čega Vučić dobija ocenu “neistina”.\nIstinomer je ranije proveravao i Vučićevu izjavu da je nezaposlenost u celoj Srbiji danas manja nego 1990. godine i posle iscrpne analize utvrdio da je reč o još jednoj “neistini”. Isto tako, Vučić je, između ostalih, tvrdio da metodologija merenja broja nezaposlenih nije menjana, zbog čega je, takođe, dobio ocenu “neistina”.\nSmanjenje nazaposlenosti je, inače, jedan od najvećih Vučićevih “aduta”, iako je sam način računanja broja zaposlenih i nezaposlenih suštinski nepouzdan, pa nije moguće sa sigurnošću utvrditi koliko su statistički podaci zaista utemeljeni u realnosti, o čemu je Istinomer pisao ovde, ovde i ovde. Naročito imajući u vidu da bi značajan pad nezaposlenosti trebalo značajnije da utiče i na rast BDP.\nIstinomer je zabeležio i ovo Vučićevo obećanje da će u roku od dve godine posao u Nišu naći makar 8.000 ljudi. U međuvremenu bi trebalo da bude završen i pogon Leonija u Nišu, budući da je Vučić otvorio fabriku, iako ceo pogon još nije završen.\nInače, prilikom dvodnevne posete Vučić je obišao i Klinički centar Niš, gde je, takođe, preuzeo zasluge za to što Nišlije neće morati još godinu dana da čekaju da ova ustanova počne sa radom (trebalo bi da počne krajem godine). Podsećamo, više puta je sam Vučić obećavao da će KC Niš startovati u martu 2017, za šta je već dobio ocenu “neispunjeno”.\nNišnezaposlenoststopa nezaposlenostiKC Niš


Kada se zvaničnici iz Republike Srpske vrate u zajedničke institucije BiH i osiguraju da one funkcionišu u potpunosti, EU je spremna da omogući smislen i intenzivan dijalog, a ukoliko do tog dijaloga ne dođe, EU neće imati drugog izbora nego da počne razmišljati o upotrebi svih dostupnih instrumenata, poručio je visoki predstavnik EU za spoljne poslove i bezbjednosnu politiku Žozep Borelj u pismu upućenom članu Predsedništva BiH Miloradu Dodiku.\n"OVO JE TRENUTAK" Borelj: EU će predložiti jačanje bezbednosti Zapadnog Balkana i oživeti proces PROŠIRENJA\nLajčak na diplomatskom forumu: "Sa Dodikom i Džaferovićem o izazovima sa kojima se suočava BiH" (VIDEO)\nPoruka je stigla kao odgovor na Dodikovo pismo od 18. februara, koje je usledilo nakon telefonskog razgovora ova dva zvaničnika, prenosi N1.\nBorelj je potvrdio kako glavni cilj Evropske unije ostaje napredak BiH ka članstvu u Uniji, ali je upozorio kako su radnje koje je nedavno preduzela Republika Srpska “suprotne Ustavu Bosne i Hercegovine, te dovode u opasnost Bosnu i Hercegovinu kao jedinstvenu i suverenu državu sa budućnosti unutar EU”, prenosi Srpskainfo.\nOn je naglasio kako “rukovodstvo Republike Srpske blokira državne institucije već nekoliko meseci, te polako i sigurno vraća unazad 26 godina reformi od potpisivanja Dejtonskog mirovnog sporazuma usvajanjem zakonodavstva kojim se uspostavljaju paralelne institucije u sektoru upravljanja pravosuđem i tržištem lekova”.\n– Ustav ne predviđa utvrđivanje postupka vraćanja prenesenih nadležnosti na entitete – takav postupak ni u kom slučaju ne bi mogao isključiti učešće državnih institucija. Jednostrani koraci za poništavanje ishoda sporazuma o transferu su nezakoniti i osporavaju ustavni poredak Bosne i Hercegovine – upozorio je Borelj.\nTakođe, istakao je kako bi povlačenje predstavnika entiteta RS iz Visokog sudskog i tužilačkog saveta BiH bilo “nespojivo sa integracijom Bosne i Hercegovine u EU” te bi ugrozilo ulogu i funkcionisanje VSTS BiH, što bi dalje ugrozilo vladavinu prava i osnovna prava svih građana BiH.\n– Uz vladavinu prava kao kamen temeljac proširenja EU, osnivanje VSTS BiH bio je jedan od uslova koje je Evropska komisija postavila 2003. godine za početak pregovora o Sporazumu o stabilizaciji i pridruživanju, koji je pravni osnov procesa pristupanja Bosne i Hercegovine EU. VSTS BiH ima ključnu funkciju da garantuje nezavisnost, integritet i odgovornost pravosuđa u celoj državi, objedinjavanjem procedura za imenovanje i odgovornost članova pravosuđa, čime se garantuje jednakost građana pred zakonom na celoj teritoriji Bosne i Hercegovine – naglašava se u pismu visokog EU zvaničnika.\nOn je podsetio Dodika i na Mišljenje Evropske komisije o zahtevu BiH za članstvo u EU, u kojem se navodi da zemlja treba unaprediti funkcionisanje pravosuđa usvajanjem novog zakona o VSTS i novog zakona o sudovima BiH u skladu sa evropskim standardima.\n– Uzimajući sve navedeno u obzir, pozivamo Vas i predstavnike Republike Srpske da stanete sa svakom zakonodavnom i političkom inicijativom za povratak takozvanom ‘izvornom Dejtonu, te da poštujete Ustav BiH i državne nadležnosti. EU ne dovodi u pitanje načelo konstitutivnog naroda niti strukturu Dejtona, međutim, kao država koja teži EU, institucionalne strukture i strukture odlučivanja u Bosni i Hercegovini moraju se progresivno prilagođavati kako bi uzele u obzir zahteve EU i kako bi mogle efektivno učestvovati u donošenju odluka u EU i u potpunosti implementirati i sprovoditi već dogovoreni sadržaj – naglasio je Borelj, te pozvao na dijalog kao izlaz iz krize.\nUkoliko do takvog dijaloga ne dođe, upozorio je, a koraci ka demontaži državnih institucija nastave da se konkretno provode, EU neće imati drugog izbora nego da počne razmišljati o upotrebi svih drugih instrumenata iz svog okvira.\n– U trenutku kada Rusija krši međunarodni zakon i mir u Evropi pokretanjem vojne agresije bez presedana protiv svog suseda, moramo osigurati stabilnost i jedinstvo u ostatku Evrope. Napad Rusije na Ukrajinu ima posledice na sigurnost i stabilnost cele Evrope. Moramo zajedno stati u odbranu teritorijalnog integriteta i suvereniteta Ukrajine – zaključio je Borelj u pisanom odgovoru Dodiku.\nŽozep Borelj Milorad Dodik BIH


Stop za Haradinaja, Kurtija i Ljimaja: Izborna komisija odbila liste | BL Portal\nNa preporuku sudskog savjeta, a onda i na zahtjev Centralne izborne komisije (CIK) u Prištini, pokret Samoopredeljenje Aljbina Kurtija nije dostavio novu listu poslaničkih kandidata, na kojima nema osoba koje su osuđivane u posljednje tri godine.\nNa prvoj dostavljenoj listi Samoopredeljenja je nekoliko osuđivanih osoba, među kojima i nosilac liste i kandidat za premijera Aljbin Kurti, prenosi “Sputnik“.\nSudski savjet saopštio je da je na listama kandidata 28 prijavljenih političkih subjekata za izbore 14. februara, 47 kandidata osuđivanih u posljednje tri godine i da po odluci ustavnog suda nemaju pravo učešća.\nStrankama je potom naloženo da osuđivane kandidate zamijene drugim.\nTags: Albin Kurti, Centralna izborna komisija, Kosovo, Ramuš Haradinaj


Jedna od glavnih nedoumica bilo je kako će biti definisani donori i da li može da se dogodi da se od jednog davaoca iskoriste ćelije/spermatozodi za više primaoca, pa bi bojazan o susretu dece koja su biloški povezani, a ne znaju za to, bila velika.\n- Dobra stvar našeg zakona o lečenju neplodnosti biomedicinski potpomognutom oplodnjom je što donori mogu da budu samo jedan na jedan, odnosno jedna donorka/donor može da daruje svoje ćelije, embrione ili spermatozode samo jednom paru ili ženi bez partnera - rekla je direktorka udruženja "Šansa za roditeljstvo", Sandra Jovanović, a povodom otvorene prve banke reproduktivnih ćelija u Srbiji.\nOna objašnjava da u drugim zemljama to nije tako i da je našim zakonom na ovaj način zaštićena svaka mogućnost da deca rođena ovom procedurom mogu da se sretnu slučajno, stupe u kontak, a da ne znaju da su im roditelji, odnosno davaoci, isti.\n- To je prvi korak koji je morao da se uradi, kada je pitanje finansiranja RFZO kod nas finansira vantelesnu oplodnju, što znači da bi donacija trebala da bude na teret, bar delom na RFZO, za sada ne znamo ništa konkretno - dodaje Jovanović.\nKako motivisati donore\nŽenu koja bi rodila njihovo dete pokušavaju da nađu PREKO INTERNETA: Sedam parova iz BiH traži SUROGAT MAJKU\n- Ovo je potpuno odvojena procedura, ako vi imate tri finansirana postupka i ako vi kandidat za te postupke, to znači da vi ne morate na donaciju, znači da imate svoje zalihe da možete da idete sa svojim materijalom - kaže Jovanović.\nZakonom ne postoji starosna granica za primaoce, a davaoci mogu da budu starosti do 40 godine, a žene od 21 do 34 godine , kaže direktorka udruženja "Šansa za roditeljstvo" i objašnjava da je zakonom to dobro predviđeno i ističe da je bitno je da donori budu što mlađi.\n- Oni koji ulaze u proceduru donacije moraju da se odluče na ovaj postupak i to nisu ljudi koji biraju boju očiju ili kose deteta, već su to parovi koji su ostali bez ćelija - objašnjava Jovanović.\nDetetu će biti dostupni podaci o mogućim genetskim bolestima\nZakonom je takođe predviđeno da svaka donacija bude apsolutno anonimna, ali da ukoliko dete koje je rođeno ovim postuopkom nakon navršene 15. godine želi da dobije informacije o davaocu, može da dobije informacije poput toga da li je donor bolovao od neke bolesti, ali ne i ime i prezime.


Alternativa tržištu Ruske Federacije za voćare Severna Afrika, UAE, Saudijska Arabija, Indija i Daleki Istok – Plodna Zemlja\nU Privrednoj komori Srbije (PKS) održan je sastanak sa vodećim izvoznicima voća u Rusku Federaciju na kome su razmotrene mogućnosti povećanja izvoza i na druga tržišta kao što su zemlje Severne Afrike, Ujedinjeni Arapski Emirati, Saudijska Arabija, Indija i Daleki istok.\n„Zbog krize u Ukrajini naši proizvođači, jabuka, jagoda, višanja, trešanja, koje su najvećim delom plasirane u EU i na rusko tržište, u velikom su problemu zbog neizvesnosti i nepredvidivosti poslovanja. Jedan od predloga je da se razmatra veći izvoz na tržište golfskog zaliva, UAE, Saudijske Arabije, Maroka, Egipta, ali i daleka poput Indije“, istakao je Mihailo Vesović, direktor Sektora za strateške analize, usluge i internacionalizaciju PKS i podsetio da je na raspolaganju i mreža predstavništava Komore u svetu koja mogu da pomognu u pronalaženju novih poslovnih partnera.\nKomora će analizirati trenutnu situaciju, količine kojima raspolažemo i potrebe nekih novih potencijalnih tržišta kako bi pronašli nove kupce, dodao je Vesović.\nTagoviDaleki Istok Indija Ruska Federacija Saudijska Arabija Severna Afrika Voćari


VUČIĆ U PROBLEMU: Katar finansira nabavku srpskog oružja za Hezbolah | Klix Info\nEvropski tink-tenk Mena voč otkriva dokumente sa detaljima o kupovini srpskog naoružanja.\nTink-tenk sa središtem u Austriji Mena voč (Mena Watch) objavio je detalje o visoko pozicioniranom katarskom zvaničniku koji je usaglašavao plaćanja i nudio zaštitu finansijerima Hezbolaha iz Dohe.\nObjava tink-tenka zasniva se na dokumentaciji koju je prikupio agent koji je prikriveno radio u Kataru poznat kao Džejson.\n„Uz znanje istaknutih vladinih zvaničnika, donacije je obezbeđivala humanitarna organizacija iz Dohe“, navodi se u dosijeu. „Pre svega, katarske humanitarne organizacije Šeik Eid (Sheikh Eid) i Fondacija za obrazovanje prosledile su samo tokom 2020. godine 500 miliona dolara Hezbolahu.“\nSa engleskog preveo: Miloš Milojević\nUpdated: 19 септембра, 2020 — 10:56 pm


Objavljena dokumenta – Margaret Tačer smatrala Brisel politbiroom, njemačku marku zlatnim standardom i bila protiv zajedničke valute – Portal Herceg Novi\nObjavljena dokumenta –…\nObjavljena dokumenta – Margaret Tačer smatrala Brisel politbiroom, njemačku marku zlatnim standardom i bila protiv zajedničke valute\nNedavno objavljeni arhivski dokumenti vlade Irske otkrivaju da je Margaret Tačer smatrala da je uvođenje jedinstvene valute u tadašnjoj Evropskoj zajednici opasno. Osim toga, Tačerova je Brisel uporedila sa „politbiroom“ i obećala da niko neće Veliku Britaniju obavezivati novim pravilima.\nNekadašnja britanska premijerka Margaret Tačer je 1990. godine, u razgovoru sa tadašnjim irskim premijerom Čarlsom Houijem, plan Evropske komisije za uvođenje jedinstvene valute u EU ocenila kao opasan i budalast, otkriveno je u arhivskim dokumentima vlade Irske, prenosi Gardijan.\nU dokumentu irske vlade stoji da je Tačerova o tadašnjem predsedniku Evropske komisije Žaku Deloru rekla da je tokom razgovora o jedinstvenoj valuti imao „nalet krvi u glavu“, što je engleski izraz za nepromišljene i budalaste stvari.\n„Mi nećemo imati jedinstvenu valutu“, rekla je tada Tačerova.\nŽak Delor se tada zalagao za veću integraciju Evropske zajednice.\nUprkos tome što je Margaret Tačer želela da potpiše Mastrihtski sporazum, koji će omogućiti veću evropsku integraciju, naročito u trgovini, ona je sve više govorila o onome što je videla kao prekoračenje ovlašćenja komisije, što je inspirisalo porast evroskepticizma u redovima Konzervativne partije.\nU irskim dokumentima stoji da je Tačerova želela da se Evropska komisija pretvori u profesionalnu civilnu službu, bez ovlašćenja da pokreće inicijative, čiji bi posao bio da pomažu savetu ministara koji predstavljaju nacionalne vlade u Evropi.\nIstakla je da će opstati kulturne razlike između država članica, dajući kao primer da će Italijani nastaviti sa neplaćanjem poreza.\nTakođe je optužila Evropski sud pravde da daje veću moć Komisiji.\n„Dani imenovanih komesara moraju biti odbrojani. Moramo da damo moć Savetu ministara. Ja ne želim da prepustim vlast birokratiji koja nije izabrana na izborima. Dojadilo mi je to što Evropska zajednica pokušava da nas ograniči birokratskim pravilima“, kazala je Tačerova u razgovoru sa tadašnjim irskim premijerom.\nHaui je tada naveo da Komisija stupala u kontakt sa lokalnim vlastima u Irskoj i da je pozivala određene grupe u Brisel. Kako je naveo, Komisija je radila iza leđa vladi.\nU to vreme je Sovjetski savez gubio kontrolu nad istokom Evrope, a Tačerova je evropsku integraciju uporedila sa komunizmom.\n„Pokušavamo da nagovorimo istočnu Evropu da prihvati demokratske standarde, a ovde mi ponovo stvaramo naš sopstveni politbiro“, navela je Tačerova.\nDodala je da neće prihvatiti centralnu banku tadašnjih 12 država članica Evropske unije i želela je da ublaži inflaciju vezivanjem za nemačku marku.\nTačerova je navela da je Nemačka imala iskustva sa inflacijom, hiperinflacije koja se dogodila uoči Hitlerovog dolaska na vlast, kada je valuta bila zasnovana na zlatnom standardu, odnosno njena vrednost je bila povezana sa vrednošću zlata na tržištu.\nNekadašnja britanska premijerka je rekla da centralna banka 12 država neće imati istu volju da se izbori sa inflacijom kakvu su Nemci imali.\n„Oni će ekonomski rast, poslove i inflaciju videti kao jednake ciljeve i sve će ih pomešati. Sve što mi želimo je efikasan zlatni standard, a nemačka marka će to obezbediti“, rekla je Tačerova u razgovoru sa irskim premijerom.\nTags: EvropaMargaret TačerVelika Britanija


Međunarodni filmski festival - FEST, 47. po redu, počinje 22. februara, a sve do 3. marta biće prikazano 125 filmova. Filmski naslovi kao što su Žena, Šapat ulice, Ne ostavljaj trag, Mala matura, stižu nam iz holivudskog studija Soni i biće deo repertoara koji će biti prikazan na ovogodišnjem međunarodnom festivalu FEST. Ovi filmovi imaće svoje premijerne i jedine projekcije tokom trajanja festivala jer se neće naći na repertoaru bioskopa po završetku festivala. Ovo je jedinstvena prilika da pogledate ova višestruko nagrađena filmska ostvarenja. Za nagradu Zlatni globus za najbolju glumicu u filmu “Žena” nominovana je Glen Klouz. Film ćete imati prilike da pogledate na ovogodišnjem FEST-u.\n“Žena” (The Wife) - ovde\n“Mala Matura” (Eighth grade) - ovde\n“Dame u crnom” (Ladies in black) - ovde\n“Ne ostavljaj trag” ( Leave no trace) - ovde\n“Favorit” (The front runner) - ovde\n“Mladi gangster” (White Boy Rick) - ovde


Foto-konkurs "Viki voli Zemlju" | Edukacija\nFoto-konkurs “Viki voli Zemlju”\nTakmičenje digitalne umetnosti European Youth Award 2016 09/12\nKonkurs za idejno rešenje Banatskog suvenira 24/07\nKonkurs za dodelu prve “KOMS nagrade” 03/03\nFoto-konkurs “Viki voli Zemlju”, koji organizuju Vikimedija Srbije i Vikipedija na srpskom jeziku u saradnji sa Zavodom za zaštitu prirode Srbije, otvoren je od 1. do 30. juna.\nCilj konkurs je da se prikupe fotografije zaštićenih prirodnih dobara – nacionalnih parkova, rezervata… koji se nalaze na teritoriji Srbije.\nKonkurs je namenjen svim registrovanim korisnicima Vikipedije na srpskom jeziku, a svoje fotografije mogu postaviti na Vikimedijinu multimedijalnu ostavu. Potrebno je da fotografije budu napravljene pre ili tokom trajanja konkursa. Fotografije će biti dostupne i na Vikimedijinoj ostavi, ali i na izložbama u više gradova Srbije.\nFoto-konkurs “Viki voli Zemlju” u Srbiji se organizuje drugu godinu za redom, a na prošlom konkursu bilo je skoro 800 fotografija koje je napravilo 40 učesnika. Ove fotografije našle su se na izložbama u Beogradu, Pančevu, Kraljevu i Nišu.\n“Viki voli Zemlju” (Wiki Loves Earth – WLE) je takmičenje koje se organizuje u 26 zemalja, a prvi put je održano 2013. godine kada je ovaj konkurs pokrenula Vikipedija na ukrajinskom jeziku.\nNa prošlogodišnjem takmičenju učestvovalo je više od 3.000 učesnika sa preko 70.000 fotografija.\nTri najbolje fotografije na srpskom foto-komkursu izabraće žiri Zavoda za zaštitu prirode Srbije. Nagrada će biti vikend za dve osobe u Velnes centru Kablar u šta je uključen i obilazak Ovčarsko-kablarske klisure.\nCilj ovog projekta je da se prikaže što više zaštićenih prirodnih celina i dobara koje se nalaze na teritoriji Srbije a koje su nedostupne široj javnosti, kako bi se podigla svest o očuvanju prirode.\nViše informacija o konkursu nalazi se ovde, a informacije o međunarodnom projektu “Viki voli Zemlju” nalazi se na zvaničnoj stranici konkursa.\nOstale nagradne konkurse pogledajte OVDE.\nKonkurs – Project Inspire 2015\nKonkurs – Inovativna aplikacija za učenje engleskog jezika\nKonkurs za nagradu "Dositejevo zlatno pero"\nKnjiževni konkurs "Ulaznica 2015"\nSlatki izazov kompanije dijamant\nBorealis nagrada za inovacije studenata\nValeo izazov za inovaciju: “Dizajnirajte automobil budućnosti”\nKonkurs za logo preduzeća Bagel\nTAGS: foto-konkursfotografijenacionalni parkoviočuvanje priroderezervatisrbijaViki voli ZemljuVikimedija i Vikipedija na srpskom jezikuZavod za zaštitu prirode\nKultura je temelj društva, a on se urušava\nBez odlaganja male mature\nIstorijski let helikopterom na Marsu\nObjavljeni podaci za upis u zrenjaninske škole


S. Mitrovica: Sud počinje sa radom u ponedeljak\nSud u Severnoj Mitrovici u okviru kosovskog pravosudnog sistema počinje da radi u ponedeljak. Istog dana rad počinju sudije u zgradi suda u objektu nekadašnje Jugobanke u Južnoj Mitrovici, kao i sudske jedinice u Leposaviću i Zubinom Potoku, navodi portal KoSSev.\nNa Severu će se nalaziti i Odeljenje apelacionog suda Kosova, na čijem je čelu sudija Milan Bigović, piše KoSSev.\nO prvostepenim presudama neće odlučivati sud u Prištini, već mešoviti paneli mitrovičkog odeljenja.\nZa sudove kosovskog pravosudnog sistema biće validne sve presude srpskih sudova do 16. septembra 2017. godine, osim kada je ta odluka donesena bez prisustva jedne od strana, ili kada jedna od strana osporava pravni suverenitet suda koji je doneo odluku.\n"U tim slučajevima odlučivaće poseban panel", rekao je novoimenovani predsednik Osnovnog suda u Mitrovici Nikola Kabašić.\nOn je nekada u srpskom pravosudnom sistemu vršio funkciju predsednika Višeg suda u Kosovskoj Mitrovici.\nNa mesto predsednika Osnovnog suda u kosovskom pravosuđu imenovan je 31. oktobra, nakon što je 43 sudija i tužilaca integrisano u pravosudni sistem Kosova.\nKosovsko osnovno tužilaštvo počelo je rad u Severnoj Mitrovici u ponedeljak. Devet je srpskih integrisanih tužilaca, potvrđeno je za KoSSev iz Tužilačkog saveta Kosova.


RTS :: Evolucija fudbala, šta nam donose nova pravila u Premijer ligi?\nFudbal Evolucija fudbala, šta nam donose nova pravila u Premijer ligi?\nutorak, 21. maj 2019, 14:45 -> 17:38\nEngleska Premijer liga ove sezone potvrdila je ono što se godinama nagoveštavalo, da je najjače nacionalno fudbalsko takmičenje na svetu. Od sledeće sezone, sudije na Ostrvu sudiće po novim pravilima, koja bi trebalo da ubrzaju samu igru, ali i donesu dodatan kvalitet utakmicama širom Engleske.\nU finalu Lige šampiona sastaće se Liverpul i Totenhem, dok će se za trofej u Ligi Evrope boriti Arsenal i Čelsi. Premijer liga je konačno potvrdila da se radi o najjačem nacionalnom klupskom takmičenju na svetu, iako mnogi već godinama žele da potcene teranje lopte na Ostrvu.\nAko se prethodno navedenom doda činjenica da među finalistima evrotakmičenja ove sezone neće biti šampion Engleske, jasno je da je Premijer liga daleko ispred španskog, italijanskog, nemačkog i francuskog šampionata.\nZa razliku od klubova iz Premijer lige, engleske sudije ne kotiraju se visoko na Fifinim rang-listama, o čemu svedoči i činjenica da nije bilo predstavnika "kolevke fudbala" na poslednjem Svetskom prvenstvu odigranom u Rusiji.\nDelimično i zbog toga, Premijer liga od naredne sezone uvodi nova pravila, koja će, svako na svoj način, doprineti boljem kvalitetu fudbala, ali i olakšati sudijama posao u brojnim situacijama.\nVAR tehnologija stiže u Premijer ligu\nSledeće godine utakmice na Ostrvu biće pokrivene VAR (Video Assistant Referee) tehnologijom, koja se prilično uspešnom pokazala u ovogodišnjem izdanju Lige šampiona. Video-pomoć bi trebalo da smanji broj sudijskih grešaka, samim tim rezultati će biti pravedniji.\nVAR se primenjuje prilikom golova, odnosno okolnosti koje rezultiraju pogocima, kod dosuđivanja penala, dodeljivanja crvenih kartona ili pogrešnog identiteta.\nU svakom kod ovih scenarija, odluka može biti preinačena, ali samo u slučaju "jasne greške". Sudija može zatražiti snimak incidenta, ali i VAR sudija može ukazati glavnom kolegi na grešku.\nVAR je na Ostrvu prvi put upotrebljen 8. januara 2018. na utakmici trećeg kola FA kupa između Brajtona i Kristal Palasa, ali će biti sastavni deo Premijer lige tek od naredne sezone.\nIgranje rukom – veliki broj penala na pomolu\nIgranje rukom je zabranjeno u fudbalu, ali oko ovog pravila se "lome koplja". "Prirodan položaj ruke" jednostavno nije dovoljno dobra definicija za sankcionisanje od strane sudija, pa Englezi uvode novo pravilo.\nOd sledeće sezone, svako igranje rukom će biti suđeno. Između ostalog, u situacijama kada lopta pogodi odbrambenog igrča u ruku i pređe gol-liniju, pogodak će biti poništen. Takođe, kada napadač uz pomoć kontakta rukom postigne gol ili sebi omogući prednost koja rezultira pogotkom – biće dosuđeno igranje rukom.\nNa prvi pogled čini se da ni ovo pravilo nije baš najjasnije objašnjeno, ali po prvim procenama doneće veliki broj kaznenih udaraca, naročito onih u šesnaestercu, koji će za posledicu imati najstrožu kaznu.\nNova pravila kod slobodnih udaraca i penala\nPrilikom izvođenja slobodnih udaraca, tim koji napada više neće imati svoje igrače u "živom zidu", već će igrači iz napadajućeg tima morati da budu bar metar udaljeni od "zida" koji se sastoji od tri ili više igrača.\nTakođe, prilikom izvođenja jedanaesteraca, posebna pažnja sudija biće usmerena na kretanje golmana. Čuvar mreže moraće bar jednim delom stopala da bude na gol-liniji čime se sprečava da imaju delić sekunde prednosti u odnosu na izvođača penala.\nGolmani neće smeti da se kreću po gol-liniji, a ukida se i ceremonijal nekih golmana, koji neće smeti da dodirnu stativu ili prečku pre izvođenja kaznenog udarca.\nUbrzana igra, nova pravila prilikom izmena i "mrtvih" lopti\nDobro je poznato da treneri koriste takozvane taktičke izmene u finišu meča pri povoljnom rezultatu, kako bi potrošili što više vremena do kraja utakmice. Toga više neće biti! Umesto da se "vuku" preko celog terena, kako bi izašli na centru igrališta, zamenjeni igrači izaći će van terena na najbližem mogućem mestu.\nU slučaju prekida dok je lopta u igri, više neće biti takozvanih mrtvih lopti. Posed će biti dodeljen ekipi koja je poslednja bila u kontaktu sa loptom pre prekida susreta.\nUkoliko je lopta bila u šesnaestercu u trenutku prekida, biće dodeljena golmanu.\nŽuti i crveni kartoni za menadžere\nNezadovoljni menadžeri su česta pojava na utakmicama Premijer lige. Od sledeće sezone, sudija će i za njih imati spremnjene žute i crvene kartone.\nMenadžeri će dobijati kartone zbog neprimerenih komentara, ali i zbog ispada članova stručnog štaba, ukoliko ne može da se ustanovi ko je napravio prestup. Što znači da će menadžeri morati da kontrolišu emocije, ali i svoje saradnike kako ne bi bili kažnjeni.\nSva pravila stupaju na snagu zvanično 1. juna ove godine, ali će se primenjivati od sledeće sezone u Premijer ligi. Sada ostaje da sačekamo prelazni rok i vidimo koje zvezde svetskog fudbala će doći, a koje napustiti Ostrvo.\nKlubovi iz Premijer lige će teško ponoviti uspeh iz ove sezone, ali možda nova pravila učine da fudbal na Ostrvu bude zamajac kod pomeranja granica fudbalske igre svuda u svetu.\n(utorak, 21. maj 2019, 21:42) - anonymous [neregistrovani]\n(utorak, 21. maj 2019, 20:42) - anonymous [neregistrovani]\n(utorak, 21. maj 2019, 17:33) - Marko K [neregistrovani]\n(utorak, 21. maj 2019, 16:51) - anonymous [neregistrovani]\nVilijan proslavio jubilej: Želim još 300 utakmica u dresu Čelsija\nMuke Mančesterove, novi poraz "đavola"\nDobre vesti za Totenhem, Loris prošao bez preloma ruke\nNovi izvršni direktor Premijer lige dolazi iz Gardijana\n"Lisice" deklasirale "svrake"\nSiti savladao Everton


Čelnici Tuzla sitija u svom timu od naredne sezone žele dosadašnjeg igrača Krupe Nikolu Dujakovića, saznaje MeridianSportBH.\nDosadašnji fudbaler Krupe Nikola Dujaković mogao bi u toku ovog ljeta pojačati Tuzla siti. Vodeći ljudi tuzlanskog kluba već su stupili u kontakt s igračem i ponudili mu uslove o saradnji, saznaje naš portal.\nDujaković je svoj fudbalski klub započeo u banjalučkoj Školi fudbala Džaja, a potom je razvoj nastavio u Borcu iz kojeg je u julu 2015. godine prešao u Krupu.\nVezni fudbaler je odigrao 133 utakmice u dresu Krupe, te je postigao deset golova i upisao osam asistencija. Veliku ulogu imao je i u ovogodišnjem opstanku kluba iz kanjona Tijesno u Premijer ligi, postigao je šest golova u bitnim utakmicama na osnovu čijih je rezultata klub završio na desetom mjestu bosanskohercegovačkog šampionata.\nPrethodni članakZarko kreće sa pol pozicije u Njemačkoj\nNaredni članakKrauzer oborio svjetski rekord star tri decenije (VIDEO)


Lavrov odbacio optužbe da Moskva stoji iza neuspješnog puča u Crnoj Gori\nRuski ministar vanjskih poslova Sergej Lavrov odbacio je danas optužbe da Moskva stoji iza neuspješnog pokušaja puča čiji je plan bio ubistvo tadašnjeg premijera Crne Gore i zbacivanje prozapadne vlade, uz obrazloženje da za te tvdnje 'nema dokaza'.\nLavrov je, također, odbacio pisanje jednog britanskog medija koji je objavio da su britanski obavještajci zaključili da je Moskva dala svoju 'podršku i blagoslov' zavjeri u oktobru prošle godine za ubistvo tadašnjeg crnogorskog premijera Mila Đukanovića, u cilju da se podriju šanse Crne Gore da uđe u NATO.\nLavrov je rekao da su izvještaji medija 'veoma nategnuti'.\nPortparol ruskog predsjednika Dmitrij Peskov je izvještaje medija nazvao 'neodgovornim', uz tvrdnju da nisu podržani 'konkretnim činjenicama'.\nLondonski “Sunday Telegraph” je u nedjelju citirao vladine izvore koji su naveli da je 'planirani puč bio jedan od najočiglednijih primjera rastuće agresivne kampanje (Rusije) i miješanja u zapadnu politiku'.\nBritanski ministar vanjskih poslova Boris Johnson i američki državni sekretar Rex Tillerson su, kako se navodi, također, razgovarali o ovome na marginama summita G20 u Bonu 15. februara.\nOko 20 osoba, uključujući dvoje ruskih državaljana i više građana Srbije su uhapšeni u oktobru, u vezi navodnog pokušaja puča na dan izbora.\nCrnogorske vlasti su optužile Moskvu da stoji iza zavjere.\n15. februara crnogorski parlament je ukinuo imunitet dvojici proruskih opozicionih političara iz Demokratskog fronta zbog sumnji da su umiješani u planirani puč.\nIpak, glavni državni tužilac Ivica Stanković je izdao poseban nalog istog dana da se povuče nalog za hapšenje opozicionog lidera Andrije Mandića i Milana Kneževića.\nU tom nalogu, koji se tumači kao pokušaj spuštanja tenzija u duboko podijeljenoj zemlji, Stanković je rekao da Mandića i Kneževića ne treba hapsiti kao osumnjičene.\nPrije toga je specijalni tužilac Milivoje Katnić izdao nalog za hapšenje Mandića i Kneževića zbog navodnog 'djelovanja protiv ustava, zakona i sigurnosti Crne Gore'.


Benov prvenac u Kupu Srbije: Prekršaj na odličnom mestu – RTV SUNCE Arandjelovac\nHome » Sport » Benov prvenac u Kupu Srbije: Prekršaj na odličnom mestu\n“Za mene je pozicija gde je načinjen prekršaj odlična, pošto imam mnogo opcija u koju stranu ću da šutiram, mogu da iznenadim golmana. Protiv Radnika sam to dobro uradio, nadam se da ću i sledeći put uspeti da matiram golmana. Dosta vežbamo prekide, radimo naporno na treninzima i to se isplaćuje”, zadovoljno je konstatovao Ben za klupski sajt.\nCrveno-beli žele da ove sezone posle 12 godina ponovo osvoje “duplu krunu”, a kada je Kup u pitanju, ostale su još dve prepreke.\n“Odlično smo otvorili utakmicu, u prvom poluvremenu prikazali smo našu prepoznatljivu igru. U drugom delu smo se možda malo opustili, ali smo održavali prednost do poslednjeg sudijskog zvižduka. Najvažnije je što smo pobedili, s obzirom na to da je reč o utakmici u Kupu, eliminacionom takmičenju. Imamo velike ambicije, srećni smo što smu u polufinalu i daćemo sve od sebe da trofej završi u našim rukama”.\n“Nekoliko nedelja sam bio bolestan, tako da mi je drago što se osećam sve bolje i bolje i to se vidi na terenu. Kada sam potpuno spreman mnogo više doprinosim svojoj ekipi. Već nam je svima u glavama samo naredna utakmica sa Radom. Napravili smo istorijski uspeh brojem utakmica bez poraza, ali želimo da pobedimo svaki meč do kraja”, istakao je Ben, koji je ove sezone postigao ukupno 19 golova za Crvenu zvezdu (11 u Superligi, 1 u Kupu, 7 u kvalifikacijama i grupnoj fazi Lige šampiona).\nPrevious: VIDEO: Blamaža Albanca, u zemlju da propadne\nNext: Partizan pred monitoring UEFA: Državo, pomozi!


SDS: Haški sud je nezainteresovan za srpska stradanja - Vijesti Srpske – Najnovije vijesti iz Republike Srpske\nNaslovna Politika SDS: Haški sud je nezainteresovan za srpska stradanja\nSDS: Haški sud je nezainteresovan za srpska stradanja\n„Svojim presudama Haški tribunal nije doprinjeo otkrivanju istine o tragičnim događajima koji su se desili na području bivše Jugoslavije kao ni promicanju povjerenja i pomirenja među narodima“, saopšteno je iz Srpske demokratske stranke.\nUSDS ističu da Haški tribunal tokom svog čitavog postojanja nije tražio pravdu za srpska stradanja tokom rata u Bosni i Hercegovini i da će nakon njegovog zatvaranja ostati gorak ukus porodicama poginulih civila i vojnika srpske nacionalnosti.\n„Tribunal u Hagu nisu interesovale stradanja srpskih civila u Sarajevu, u Podrinju, u dolini Neretve, na području zapadno-krajiških opština, u Posavini, na Ozrenu… Bez istine i pravde Haški sud je ostavio 30.000 srpskih žrtava od kojih je 7.000 civila. Svojim djelovanjem Haški tribunal je sam od sebe stvorio politički sud koji sudi samo vojno-političkom rukovodstvu jedne stranke u sukobu i čije presude treba da stvore prostor za jednolično tumačenje istorije u kojem su Srbi bili jedini negativci a svi ostali žrtve“, stoji u saopštenju za javnost SDS.\nSrpska demokratska stranka svim onim koji imaju takve namjere poručuje da takvo prekrajenje istorije neće proći. Dodaju da presude donesene od političkog Haškog tribunala nisu presude Republici Srpskoj, Vojsci Republike Srpske i srpskom narodu.\nU SDS kažu da tumačenje događaja iz perioda 1992-1995 treba prepustiti istoričarima.\n„Biće zanimljivo iščitati izdvojeno mišljenje sudije Nijambe koja je juče i javno zahtjevala ponavljanje suđenja. Izdvojeno mišljenje sudije Nijambe na 400 stranica pomoći će rasvjetljavanju brojnih nejasnoća i pitanja koje Haški tribunal nije želio da uvaži. Svaki izgubljen život i svaka žrtva bez obzira na nacionalnost zaslužuje pijetet i poštovanje. Haški sud srpskim žrtvama nije donio pravdu a naša je dužnost da podsjećamo međunarodnu javnost da niko nije odgovarao za 30.000 Srba koji su svoje živote dali za slobodu i za Republiku Srpsku“, navode iz SDS.


Sastanak lokalnih samouprava u Gornjem Milanovcu na temu reagovanja u vanrednim situacijama\nSvečana sala opštine u zgradi Okružnog načelstva u Gornjem Milanovcu bila je danas, 19.11.2014. godine, mesto susreta predstavnika lokalnih samouprava Užica, Čačka, Kraljeva, Kruševca, Požege, Lučana, Kosjerića, Bajine Bašte, Rače i domaćina opštine Gornji Milanovac na temu od izuzetnog značaja – kako su lokalne samouprave reagovale u prethodnoj vanrednoj situaciji koja je zadesila Srbiju u 2014. godini i kako da zajedno, organizovanim delovanjem, pre svega na prevenciji, izbegnu ili bar smanje štete od elementarnih nepogoda u budućnosti. Ovaj sastanak ujedno je bio konsultativni sastanak lokalnih samouprava u pravcu zajedničkog angažovanja na projektu čije finansiranje je najavila Švajcarska agencija za razvoj i saradnju u Srbiji (SDC), u saradnji sa MSP konsalting iz Kraljeva čija uloga je bila da pomogne da se što bolje identifikuju problemi i potrebe lokalnih samouprava i predlog njihovog rešavanja pretoči u zajednički projekat.\nU ime domaćina opštine Gornji Milanovac prisutne je pozdravio Predsednik Opštine Gornji Milanovac Milisav Mirković i podelio iskustvo Gornjeg Milanovca koji se nekoliko poslednjih godina za redom suočava sa raznim vrstama razornih nepogoda, počev od gradonosnih oluja, nezapamćenih snežnih padavina, šumskih požara do ovogodišnjih poplava i aktivacija klizišta uzrokovanih padavinama koje nisu zapamćene u poslednjih 100 godina. Iskustvo, izazovi i problemi s kojima su se tokom vanrednih situacija suočavale sve lokalne samouprave učesnice današnjeg sastanka u najvećoj meri se podudara, pa je zajednički zaključak bio da je neophodno kontinuirano i zajednički raditi na obnavljanju i podizanju kapaciteta jedinica civilne zaštite opšte namene, kako u ljudstvu, tako i u opremi i mehanizaciji za ove službe. Kao jednako značajno, ocenjeno je i stvaranje institucionalnog okvira u kome će lokalne samouprave moći da preventivno i operativno deluju u vanrednim situacijama, uz definisanje mehanizama saradnje sa svim relevantnim subjektima i nivoima vlasti.\nOčekuje se da će lokalne samouprave, koje pored toga što su teritorijalno povezane, dele i teška iskustva suočavanja sa prirodnim stihijama i sistemskim problemima za koje zakon ne predviđa efikasne mehanizme, svoju saradnju u najkraćem periodu vezati i zajedničkim predlogom projekta s kojim će pokušati da povuku materijalna sredstva za podizanje kapaciteta civilnih jedinica opšte namene i njihovo povezivanje na međuopštinskom i regionalnom principu.


Prezentacija FLEX programa\nBranislav Nolin, učenik IV razreda kikindske Gimnazije „Dušan Vasiljev“, nedavno se vratio iz Sjedinjenih Američkih Država gde je, kao stipendista FLEX (Future Leareds Exchange) programa Vlade Sjedinjenih Američkih Država, proveo 10 meseci na razmeni.\nTim povodom je u četvrtak, 3. oktobra, u medijateci Gimnazije „Dušan Vasiljev“ organizovana prezentacija za sve zainteresovane učenike VIII razreda kikindskih škola.\nNa početku druženja, Branislav je predstavio FLEX program američke Vlade koja stipendira učenike iz celog sveta, objasnio kriterijume i način prijavljivanja, kao i testiranja. Pojasnio je šta obuhvata stipendija i podelio nekoliko saveta kako da zainteresovani što bolje popune prijavu.\nPotom je prisutne upoznao sa svojom američkom porodicom-domaćinom i drugarima koje je upoznao. Predstavio je školu sa više od 3000 đaka gde svako dobije svoj laptop i pravi svoj raspored časova. Branislav je tu pohađao IV godinu i na kraju prisustvovao ceremoniji dodele diploma kakvu je viđao samo u filmovima. Pričao je i o gradu u kojem je živeo, svom volonterskom radu, obilasku nekoliko saveznih država tokom prolećnog raspusta. Strpljivo je odgovarao na pitanja đaka koji su se interesovali za američke zakone, školske predmete, vannastavne aktivnosti i još mnogo štošta. Iznenađenje je izazvao podatak da se za prepisivanje ili varanje na ispitu/testu izbacuje iz škole.\nBranislav nije krio svoje zadovoljstvo što mu se ostvario san da poseti Sjedinjene Američke Države, bolje upozna tamošnji obrazovni sistem, znamenitosti i kulturu ove prekookeanske zemlje. Poželeo je svojim mlađim drugarima da i sami dožive nešto slično.


PSG: Komisije međunarodnih novinarskih organizacija da ocene stepen slobode medija | Autonomija\n"Srbija nije demokratska zemlja"\nPokret slobodnih građana (PSG) apelovao je danas na Međunarodnu federaciju novinara (IFJ) i Evropsku federaciju novinara (EFJ), koje su osudile upad u Radio televiziju Srbije, da formiraju nezavisnu komisiju koja će oceniti stepen slobode medija u Srbiji.\nPSG je u saopštenju naveo da bi komisije posebno trebale da cene istinitost, blagovremenost i tačnost informacija koje se plasiraju preko Javnog servisa i svih drugih medija koji imaju nacionalnu frekvenciju.\n„Nezavisna komisija bi bila dužna da u šest meseci prati i izvesti IFJ, EFJ, Evropski parlament, Evropsku komisiju i OEBS o stanju slobode medija u Srbiji i daju smernice za dalje delovanje“, naveli su iz PSG.\nPSG je istakao da je upad na RTS potpuno opravdan, s obzirom da je javni servis „mnogo detaljnije izveštavao sa protesta koji se dešavaju u Francuskoj, nego sa onih koji se već tri meseca održavaju u preko sto gradova u Srbiji“.\n„Novinari ove medijske kuće ni na koji način nisu bili ugroženi, a jedini zahtev koji su demonstranti za njih imali jeste da svoj posao rade prema Kodeksu novinara Srbije“, saopštio je PSG.\nPokret se osvrnuo i na rečenice u saopštenjima IFJ i EFJ da je nedopustiv upad u prostorije bilo kog medija u demokratskoj zemlji, ocenjujući da Srbija nije demokratska zemlja i da je prema oceni organizacije „Fridom haus“ proglašena za delimično slobodnu zemlju.


"DANI PIVA" U ZRENJANINU: SNS organizuje - minus obavezan - građani plaćaju - Jutarnji GLASnik\n„DANI PIVA“ U ZRENJANINU: SNS organizuje – minus obavezan – građani plaćaju\nNajstarija pivska fešta u Srbiji – zrenjaninski „Dani Piva“ – poslednjeg vikenda u avgustu privukla je u banatsku prestonicu oko 400.000 posetilaca i gostiju, oborila mnoge rekorde, ali nije napunila gradsku kasu.\nFoto: danipiva.rs, Printscreen/ Novosti\nSumirajući učinak manifestacije, gradonačelnik Čedomir Janjić izrazio je u utorak zadovoljstvo što je sve proteklo u najboljem redu i uz najviši bezbednosni nivo. Nije zabeležen nijedan ozbiljniji incident, niti saobraćajna nesreća. U gradu nije bilo slobodnih smeštajnih kapaciteta dok se slavilo u čast „tečnog leba“, kako Banaćani tepaju pivu. Bilo je mnogo gostiju iz inostranstva, a prema nekim procenama u grad se slilo više od četiri miliona evra.\n– Zbog lošeg vremena rekord u posećenosti nije oboren. Ali, naš cilj je da „Dani piva“ budu jedna od tri najveće manifestacije u Srbiji – poručio je Janjić.\nGradski budžet, međutim, i ove godine ostao je „kraći“ kada je reč o prihodu od manifestacije. Od izdavanje prostora i tezgi na čak 15 lokacija prihodovano je 11,6 miliona dinara, a samo honorari izvođača odneli su 26 miliona. Minus „Dana piva“, već po tradiciji, pokriće poreski obveznici u Zrenjaninu. A sve su glasnije primedbe na način organizovanja manifestacije i zahtev da se „Dani piva“ institucionalizuju i prepuste profesionalnim menadžerima.\nČAK 200 NOVINARA\nNASTUP Zrenjaninske filharmonije na trgu pratio je rekordan broj od 20.000 ljudi, a koncert Bregovića i „Bijelog dugmeta“ oko 54.000. Za „Dane piva“ bilo je akreditovano čak 200 novinara i foto-reportera!\nIzvor: Novosti/ Sl. P.\nDani piva u Zrenjaninu od 28. avgusta do 3. septembra\nKome smeta antifašizam? Zrenjanin ponovo Petrovgrad?\nTagged dani piva, ZRENJANIN\nSavetnik za privatizaciju PKB Korporacije biće kompanija Dilojt (Deloitte), a Ministarstvo privrede će u narednom periodu Vladi Srbije predložiti najoptimalniji način za privatizaciju tog preduzeća, rečeno je agenciji Beta u tom ministarstvu. Kako navode, ta konsultantska kuća je jedina konkurisala na javnom pozivu za izbor privatizacionog savetnika. Komisija za prikupljanje ponuda za izbor privatizacionog savetnika […]\nVojni obveznici dobiće u junu i julu poziv na vojne vežbe\nPosted on 04/06/2017 Author Redakcija Jutarnji GLASnik\nMinistarstvo odbrane Srbije saopštilo je da će vojni obveznici u rezervnom sastavu koji su odslužili vojni rok sa oružjem, tokom juna i jula biti pozivani na jednodnevne i višednevne vojne vežbe prema posebnim planovima i rasporedima. Kako se navodi, u Centru za obuke veze i informatike u Gornjem Milanovcu u toku je petnaestodnevna obuka rezervnog […]\nPosted on 06/03/2017 Author Redakcija Jutarnji GLASnik\nHiljade građana čekalo je danas strpljivo da da svoj potpis Ljubiši Preletačeviću Belom, lideru mladenovačke stranke „Sarmu probo nisi“ (SPN), koji je najavio da će se kandidovati na predsedničkim izborima. Velika pometnja među ostalim predsedničkim kandidatima je nastala posle velike podrške koju Ljubiša dobija od građana prestonice. Izborni štabovi su u stalnoj pripravnosti i u […]


Beogradskom aerodromu međunarodna zdravstvena akreditacija | SEEbiz.eu\nObjavljeno: 22.01.2021 / 21:02\n„ACI je nagradio napore Aerodroma ‘Nikola Tesla’ Beograd na osnovu pažljivog posmatranja procesa čišćenja i dezinfekcije aerodroma, analize oznaka za preporučeno fizičko rastojanje, strateške organizacije prostora terminala, kao i za edukaciju putnika i javnosti o preventivnim merama“, objašnjava se u saopštenju.\nDodaje se da je skup zdravstvenih mera koje su uvedene na beogradskom aerodromu deo šire kampanje o sanitarnim merama kompanije „Vansi aerodromi“ primenjene u celoj mreži od 45 aerodroma.\n„Čuvamo jedni druge“, naziv je kampanje koja se zasniva na zdravstvenim preporukama za zaštitu od virusa kovid 19 izdatih od Svetske zdravstvene organizacije (SZO), Međunarodne organizacije za civilno vazduhoplovstvo (ICAO) i na osnovu domaćih zdravstvenih propisa, navodi se u saopštenju.\nObjašnjava se da ova akreditacija dopunjuje ostale potvrde zdravstvenih uslova koje su dodeljene aerodromima „Vansi grupe“.\n„Bezbednost putnika nam je uvek prioritet, a to je u današnjim uslovima, više nego ikada do sada, presudno. Ova akreditacija potvrđuje našu posvećenost tome da sve aerodromske operacije održavamo na bezbednom nivou, kao i da uverimo naše putnike da su sve neophodne mere prevencije na snazi i da se poštuju na našem aerodromu“, izjavio je generalni direktor Aerodroma „Nikola Tesla“ Fransoa Berizo.\nBeogradski aerodrom objašnjava da je međunarodni program AHA akreditacija kreiran je sa ciljem da se nagrade zalaganja aerodroma da pruže visokokvalitetnu uslugu.\nPored toga, ovo priznanje će ojačati i povratiti poverenje korisnika aerodromskih usluga u bezbednost putovanja, garantujući im da se primenjuje pouzdan zdravstveni protokol, zaključuje se u saopštenju.\nTagovi: Aerodrom Nikola Tesla, Međunarodni savet aerodroma, Vinci Airports, Vinci


Glasanje o 12 tačaka, i o dualnom obrazovanju\nHomePolitikaGlasanje o 12 tačaka, i o dualnom obrazovanju\n08/11/2017Redakcija BALKAN TVPolitika, Vesti, za slajder0\nPoslanici će se izjašnjavati i o izmenama zakona o predškolskom, osnovnom i srednjem obrazovanju i vaspitanju.\nSkupština će glasati i o potvrđivanju Sporazuma o zajmu (Projekat inkluzivnog predškolskog obrazovanja i vaspitanja) između Srbije i Međunarodne banke za obnovu i razvoj, Konvencije o nuklearnoj sigurnosti, kao i Zajedničke konvencije o sigurnosti upravljanja istrošenim gorivom i o sigurnosti upravljanja radioaktivnim otpadom.\nGlasaće se i o izmenama odluka o utvrđivanju sastava Parlamentarnog odbora za stabilizaciju i pridruživanje, kao i o nekoliko izmena odluka o izboru članova i zamenika članova skupštinskih odbora koje su podnele poslaničke grupe SNS, SPS i D JB.\nTokom višednevne rasprave, između ostalog bilo je i čitanja ocena iz fotokopije indeksa predsednika Sbije Aleksandra Vučića, udaljenja sa sednice šefa poslaničke grupe Dveri Boška Obradovića, ali i pokazivanja modrice koju je Maja Gojković zadobila u incidentu 31. oktobra kada je u njen kabinet upalo troje poslanika Dveri.\nVučić na obeležavanju 100-godišnjice nezavisnosti Finske


Akademska direktorka IMO učesnik prestižne konferencije „European Research and Innovation Days” - INSTITUT ZA MODERNO OBRAZOVANJE\nAkademska direktorka IMO učesnik prestižne…\nAkademska direktorka IMO učesnik prestižne konferencije\n„European Research and Innovation Days”\nAkademska direktorka Instituta za moderno obrazovanje, dr Svetlana Belić Malinić, učestvovala je proteklog vikenda na virtuelnoj konferenciji „European Research and Innovation Days”. Trodnevni događaj koji organizuje Evropska komisija privukao je ogromnu pažnju akademika, istraživača, preduzetnika i inovatora širom Evrope.\nNa plenarnim sesijama konferencije obrađen je čitav korpus aktuelnih tema – od naučnog doprinosa ekologiji pa sve do razvoja i evolucije European Research Area (ERA). Kao govornici na konferenciji pojavila su se i neka od najvećih imena na polju nauke – dobitnici Nobelove nagrade i nagrade „Kavli” za doprinos u svojim naučnim oblastima.\nInstitut kao pokretač promena i inovacija u obrazovanju\nKako Institut za moderno obrazovanje godinama predano radi na uvođenju inovacija, akademska direktorka, dr Svetlana Belić Malinić, bila je učesnik sesije o digitalnom dobu u Evropi. Poseban segment tokom diskusije odnosio se na kompetentnost svih aktera i donosioca odluka da spremno dočekaju promene na polju veštačke inteligencije i mašinskog učenja.\nUčešće na prestižnoj konferenciji u organizaciji Evropske komisije predstavlja nastavak strategije Instituta da aktivno radi na osmišljavanju primene najsavremenije blockchain tehnologije i da kroz niz afirmativnih projekata akcenat u obrazovanju pomeri ka upotrebi veštačke inteligencije kao digitalnog alata za unapređenje procesa učenja.\nPogledajte novu strategiju za onlajn-obrazovanje Instituta za moderno obrazovanje usmerenu na pozitivne promene kao inspiracija za inovacije.\nCategory: VESTIBy Institut za moderno obrazovanje Monday September 28th, 2020\nNa početku drugog polugodišta održano predavanje „Svesni i asertivni pristup radu u školskom okruženju”


Press Online :: Politika :: HARADINAJ ODGOVORIO MOGERINI "Srbija i BiH podrivaju suverenitet Kosova, odluka o taksama bila neizbežna"\nPremijer privremenih prištinskih institucija, Ramuš Haradinaj, uputio je danas pismo šefici evropske diplomatije Federiki Mogerini povodom povećanja poreza za 100 odsto na robu iz centralne Srbije i BiH, u kojem kaže da je "Priština posvećena principu slobodne trgovine i da "zahteva uzajamno poštovanje, istinsku saradnju i recipročnost.\nU odgovoru na njen jučerašnji zahtev da Priština odmah odustane od povećanja poreza za 100 posto na proizvode iz centralne Srbije i BiH, Haradinaj u pismu kaže: "Republika Kosovo već dugi niz godina pokazala je veliko strpljenje u suočavanju s sve većim neprijateljstvom i provokacijama. Nametnute naknade su neizbežni rezultat takvih radnji", naveo je Haradinaj u pismu koje je Mogerinijevoj uputio preko šefice Kancelarije EU u Prištini, Natalije Apostolove.\nKako su preneli prištinski mediji, Haradinaj je u pismu pozvao međunarodnu zajednicu da podrži poštovanje međunarodnih sporazuma. Odluka o povećanju poreske stope za 100 posto je, kaže Haradinaj, odgovor na "tekuću destruktivnu akciju Srbije i Bosne i Hercegovine, koje pokušavaju da podriju suverenitet Kosova". Inače, pismo iste sadržine, Haradinaj je poslao i svim, kako navodi, akreditovanim ambasadorima u Prištini.\n"Kosovska vlada poziva predstavnike EU kao posrednike u dijalogu između Kosova i Srbije da prisili Srbiju i Bosnu i Hercegovinu da ispune svoje obaveze prema CEFTA-u i drugim sporazumima", naveo je Haradinaj i dodao da "Srbija, uz podršku Bosni i Hercegovini, dosledno i aktivno pokušavaju da ugrozi bezbednost, suverenitet, nezavisnost i teritorijalni integritet Kosova". Optužio je Srbiju da krši, kako je naveo, obavezne pravne i političke norme, uključujući Briselski sporazum o normalizaciji odnosa.\n"Ove akcije su ugrozile ključne bezbednosne interese Republike Kosovo", tvrdi Haradinaj i kao primer poslednjih takvih akcija Beograda navodi pritisak na zemlje da povuku priznanje kosovske nezavisnosti, zatim navodi "uspešni pokušaj Srbije da sabotira kandidaturu za članstvo Kosova u Interpolu u čemu je podržala i BiH", kao i, kako tvrdi, "fizički napadi, koje srpska strana ignoriše, na prevozna sredstva Kosova i građana Kosova, koji koriste teritoriju države Srbije za tranzit u druge delove Evrope".\nHaradinaj tvrdi da su razlozi za uvođenje ove protivpravne mere i "hapšenje, pretnje i druga krivična dela koja se preduzimaju protiv pripadnika Kosovskih snaga bezbednosti iz reda srpskog naroda". Navodi i da Beograd krši sporazum o učešću Prištine u regionalnim organizacijama i inicijativama "nepriznavanjem zvaničnih predstavnika Kosova (uključujući i članove parlamenta, ministre i visoke predstavnike Vlade Kosova), pravo na učešće na događajima organizovanim u Srbiji i Bosni i Hercegovini".\nTvrdi i da je Srbija odgovorna za to što su "kosovske sportske federacije i umetnici lišeni prava na učešće na međunarodnim takmičenjima." Smatra da su Srbija i BiH više puta prekršile CEFTA sporazum i nisu reagovale na žalbe koje je pokrenula Priština, kao i da je Beograd namerno odbacio "sporazum o integrisanom upravljanju granicama, odbijajući da koristi granične kapacitete finansirane iz EU, uzrokujući 12 miliona evra u donatorskom finansiranju za Kosovo".\n"Srbija odbija da poštuje sporazume o carinskim procedurama, uključujući i one koje se odnose na carinske pečate. Kao rezultat toga, proizvodi iz Srbije ulaze na Kosovo bez plaćanja carine i PDV-a, što lišava Kosovo prihoda i omogućava borbu protiv konkurencije drugih proizvoda sa srpskim", navodi. Tvrdi i da "roba iz Srbije i Bosne i Hercegovine - posebno hrana i građevinski materijal - dobija dodatnu državnu pomoć nezakonito i nalazi se ilegalno na Kosovu, što dodatno remeti domaće tržište". Haradinaj, između ostalog, tvrdi da kosovski proizvodi nemaju pristum srpskom i bosanskom tržištu ili se, kako navodi, suočavaju sa različitim netarifnim barijerama, koje u pismu taksativno navodi.


Prijavila supruga zbog nasilja u porodici | Palelive.com\nPočetna Regija Višegrad Prijavila supruga zbog nasilja u porodici\nVIŠEGRAD – Ženska osoba prijavila je supruga višegradskoj policiji jer je fizički napao, saopšteno je danas iz Centra javne bezbjednosti Istočno Sarajevo.\nOvaj napad se desio u novembru u porodičnoj kući supružnika u Višegradu, a oštećena ga je juče prijavila policiji.\nNakon kraće rasprave, muškarac čiji su sa inicijalima LJ.R. bacio je suprugu na stepenište, vukao je i više puta udario pesnicom po glavi i tijelu, navodi se u saopštenju iz Centra javne bezbjednosti Istočno Sarajevo.\nPo ovlaštenju dežurnog tužioca policijski službenici preduzimaju potrebne mjere i radnje na kompletiranju i dokumentovanju krivičnog djela nasilje u porodici ili porodičnoj zajednici, nakon čega će protiv nasilnika biti podnesen izvještaj nadležnom tužilaštvu.\nPrethodni članakSutra podjela steonih junica\nNaredni članakU subotu godišnji koncert KUD-a „Mladost“


Majami deklasirao Dalas za 2-2 u finalnoj seriji NBA plej-ofa\nNeverovatno je kako situacija u NBA plej-ofu može da se promeni, a finalna serija između Dalasa i Majamija – pravi je primer. Posle dva poraza u Dalasu i jedva izvojevane pobede u prvom meču na svom terenu, izabranici Peta Rajlija deklasirali su Mevse u četvrtoj utakmici NBA finala – 98:74 i izjednačili na 2-2 u seriji.\nDomaći su već u prvoj četvrtini preuzeli kontrolu, uprkos činjenici da je Šakil O'Nil najveći deo perioda proveo na klupi sa dve lične greške. Dvejn Vejd je 14 od svojih 36 poena (6 skokova, 3 asistencije) ubacio u prvih 12 minuta za prednost Majamija – 30:25, koja je do poluvremena bila dvocifrena. U nastavku, Šek je uspeo da uđe u ritam i sa 17 poena i 13 skokova bude na nivou proseka u ovogodišnjem plej-ofu, a podršku udarnom tandemu Hita davali su Entoan Voker sa 14 koševa i rezervista Džejms Pouzi, koji je uz 15 poena imao i 10 skokova.\nS druge strane, dvojica najboljih košarakaša Dalasa – Dirk Novicki i Džoš Hauard bili su očajni. Novicki je do 16 poena (9 skokova) stigao samo zahvaljujući činjenici da je imao 11 pogodaka (iz 13 pokušaja) sa linije penala, dok je Hauard ostao na 3 poena, uz šut iz igre 1-8. Novicki je pogodio samo 2 od 14 pokušaja iz igre. Najefikasniji kod Mevsa bio je Džejson Teri sa 17 poena, dok je veteran Džeri Stekhaus ubacio 16 i privukao pažnju grubim faulom nad O'Nilom. Dalas je na početku poslednje četvrtine prišao na minus 11 (78:67), ali su domaći sa sedam vezanih poena otklonili sve dileme i do kraja samo povećali razliku.\nDa nevolja bude veća za Dalas, Novicki je u tom periodu izvrnuo skočni zglob, ali se ne očekuje da će ga to omesti da bude u timu u nedelju, kada se na Floridi igra peti meč serije za titulu.


IFO: Sve manje nemačkih kompanija strahuje za svoj opstanak\nTanjug 2. maja 2022. 08:56\nMINHEN – Sve manje nemačkih kompanija strahuje za svoj opstanak uprkos uticajima ruskog napada na Ukrajinu, rezultat je istraživanja instituta IFO.\nSamo 7,1 odsto kompanija smatra da im je ugrožena egzistencija, što je skoro upola manje u poređenju sa prethodnim istraživanjem iz januara 2022, kada je taj procenat iznosio 13,7 odsto, navodi se u saopštenju instituta iz Minhena dostavljenom Tanjugu.\n„Sektori koji su posebno teško pogođeni pandemijom korona virusa i dalje se osećaju ugroženo. To uključuje ugostiteljstvo i industriju organizacije događaja, gde skoro 25 odsto kompanija izražava zabrinutost po pitanju svog opstanka“, kaže Klaus Vohlrabe, šef istraživanja u IFO-u.\nU sektoru maloprodaje, 6,9 posto preduzeća smatra da je njihov opstanak ugrožen u aktuelnoj situaciji naspram 14,8 procenata u januaru.\nU industriji usluga taj procenat iznosi 6,9 odsto, što je pad sa 15,1 odsto u januaru. Gotovo nijedna kompanija u IT i sektoru nekretnina ne oseća zabrinutost za opstanak.\nU proizvodnji, samo 4,9 odsto nemačkih kompanija strahuje za opstanak, a u januaru ih je bilo 5,6 posto.\nSituacija je daleko teža kod preduzeća u tekstilnoj industriji, gde je 35,6 odsto kompanija navelo da oseća strah po pitanju svog opstanka, kao i među štamparijama (21,2 odsto).\n„Visok nivo neizvesnosti izazvan ratom u Ukrajini nije uticao na povećanje bojazni za opstanak u ključnim sektorima. Knjige narudžbina u proizvodnim delatnostima su i dalje pune“, naveo je Vohlrabe.\nProduktna berza: Pšenica skuplja šest, a kukuruz 3,2 odsto u…


Bošnjaci iz RS posjetili reisa Kavazovića: Osnažiti poziciju našeg naroda\nReisu je pozdravio ovu inicijativu i izrazio nadu da će taj projekat uključivanja svih probosanskih snaga u bh. entitet RS biti uspješan\nZAJEDNIČKO DJELOVANJE Bošnjaci iz RS posjetili reisa Kavazovića: Osnažiti poziciju našeg naroda\nDanašnji sastanak kod reisa Kavazovića\nReisu-l-ulema Islamske zajednice u Bosni i Hercegovini Husein-ef. Kavazović danas je u svom kabinetu primio predstavnike Bošnjaka iz Republike Srpske. Delegaciju su činili: Sevlid Hurtić (NLD), koordinator projekta objedinjavanja probosanskog političkog bloka u Republici srpskoj, Sadik Ahmetović (nezavisni kandidat), Jasmin Handžić (SBB), Nedim Čivić (NiP), Admir Čavka (SBB) i Mulija Đulbegović (SD), dok su Mirsad Duratović (DF) i Samir Imamović (PDA) izostali zbog spriječenosti.\nGosti su reisa upoznali s trenutnim stanjem Bošnjaka u RS-u, s izazovima s kojima se suočavaju, te s inicijativom da se probosanski blok u tom entitetu objedini i zajednički djeluje, kako bi se problemi ljudi koji su se vratili na svoja ognjišta rješavali brže i efikasnije, te kako bi se na narednim izborima u našoj zemlji – zajedničkim nastupom probosanskog političkog bloka - osnažila njihova društvena pozicija.\nReisu Kavazović je pozdravio ovu inicijativu i izrazio nadu da će taj projekat uključivanja svih probosanskih snaga u bosanskohercegovački entitet RS biti uspješan, čime bi pozicija Bošnjaka u tom entitetu bila značajno poboljšana.\n21.05.2021 u 15:24\nReisu-l-ulema Husein ef. Kavazović Admir Čavka Sevlid Hurtić Jasmin Handžić Nedim Čivić Sadik Ahmetović


RTS :: Kolegijum: Pokušaji diskreditacije "Politike"\nDruštvo Kolegijum: Pokušaji diskreditacije "Politike"\npetak, 21. jul 2017, 10:14 -> 10:21\nKolegijum: Pokušaji diskreditacije "Politike"\nKolegijum lista "Politika" saopštio je da se poslednjih meseci taj list našao na meti napada nepoznatih hakera i zlonamernika koji bi želeli da običnu novinarsku grešku predstave kao navodnu nameru lista da obmane svoje čitaoce, navodeći i da je zato "Politika" bila prinuđeni da ceo slučaj prijavi tužilaštvu.\nU slučaju koji je proglašen za aferu "Fantomski komentatori" ne može se govoriti o zloj nameri urednika i novinara te medijske kuće, već da se Politika našla na meti "kriminalnog napada nepoznatih počinilaca, o čijim pravim namerama i motivima možemo samo da nagađamo", navedeno je u saopštenju.\nKolegijum ocenjuje da se protiv Politike vodi "besomučna kampanja" prvenstveno putem društvenih mreža, ali i napada kolega.\nKolegijum navodi da je napravljena greška, jer nije detaljno proveren identitet autora koji se putem elektronske pošte lažno predstavio kao forenzički psihijatar iz kanadskog grada Montreala, doktor Petar Veličković, čiji je tekst objavljen u rubrici Pogledi 18. jula ove godine.\n"Budući da nije postojao razlog da sumnjamo u identitet čoveka koji nam se predstavio kao ekspert, tim pre što u novijoj istoriji srpskog novinarstva ovakva prevara nije zabeležena, objavili smo tekst lažnog doktora koji nam je poslao i 'svoju', a kako se kasnije ispostavilo, fotografiju izvesnog nemačkog glumca Andreasa Kaufmana", navodi se u reagovanju Kolegijuma koje je objavljeno u današnjem izdanju lista.\nKolegijum konstatuje da je Politika ta koja je u ovom slučaju najviše oštećena i prevarena, kao i, njeni čitaoci.\nPodseća se i da ovo nije bio jedini napad takve vrste na tu medijsku kuću, jer se identičan udar dogodio i početkom maja, tada pod identitetom izvesnog Milovana B. Vučića iz Los Anđelesa.\n"Od sopstvene krivice za načinjene greške sigurno nećemo bežati, tako da će zbog ozbiljnih propusta u radu biti kažnjeni svi u lancu odgovornosti", navodim Kolegijum, ali dodaje da novinarska greška pokušava da im se spočita kao namerno dezinformisanje javnosti, kao i da se prave nemoguća poređenja sa nekadašnjom rubrikom Odjeci i reagovanja.\n"Zbog pokušaja namerne diskreditacije i urušavanja ugleda Politike, bili smo prinuđeni da ceo slučaj prijavimo tužilaštvu, nemajući šta da krijemo ni od čitalaca, ni od javnosti. Verujemo da se izvršioci ovog napada ne nalaze ni u Kanadi, ni u Americi, već u Srbiji, o čemu smo i obavestili tužilaštvo", navodi Kolegijum.\nPolitika radi po zakonima Republike Srbije i zato joj neće suditi ni presuđivati nevladine organizacije i društvene mreže, kao ni samoproklamovana regulatorna tela za kontrolu medija, zapravo udruženja građana koja se finansiraju donacijama iz inostranstva, poručio je Kolegijum lista uz izvinjenje čitaocima.


maurisio poketino izjava lionel mesi izmena poluvreme psz lil\nSveci su stigli do pobede protiv aktuelnog šampiona, nakon preokreta rezultatom 2:1, ali Argentinac nije dao doprinos u pobedi.\nLil je na "Parku prinčeva" vodio od 31. minuta kada je pogodio Dejvid i taj rezultat je ostao na snazi do poluvremnea, tokom kog je Mauro Ikardi zamenio Mesija. Dok je Mesi iz svlačionice pratio dalji tok, Markinjoš i Di Marija su golovima u 74, odnosno 88. minutu PSŽ-u doneli preokret.\nIako je Poketinova ekipa uspela da stigne do senzacionalne pobede protiv šampiona, glavna tema nakon meča bio je Mesi i upravo je o njemu govorio trener ekipe iz Pariza.\n- Mesi je imao povredu i morali smo da sačekamo. Pričali smo sa doktorom i rekli smo da je bolje da Leo ne igra u drugom poluvremenu, da to bude mera opreza. Nije mogao da nastavi, ali nije u pitanju veliki problem. Biće spreman za sledeću utakmicu, rekao je Poketino.\nPodsetimo, Mesi je do sada u Ligi 1 odigrao pet utakmica, a ukupno je 325 minuta bio na terenu, međutim, i dalje je bez gola.


16. Međunarodni kongres slavista u Beogradu - Dan u Beogradu\nNaslovna » BG svaštara » Književnost » 16. Međunarodni kongres slavista u Beogradu\nMeÄ‘unarodni kongres slavista u Beogradu\nAh Neša 4. juli 2018. Književnost Postavite komentar\nOd 20. do 27. avgusta u Beogradu će se održati 16. Međunarodni kongres slavista kome će prisustvovati oko 1.200 učesnika iz 43 zemlje.\nGradonačelnik Zoran Radojičić izrazio je veliko zadovoljstvo što je Beogradu ukazana čast da ugosti slaviste iz čitavog sveta.\nNaglasio je značaj veza između slovenskih naroda, očuvanja tradicije i saradnje slavista u naučnim istraživanjima, što je veoma važno za buduće naraštaje. Gradonačelnik je istakao da je ulaganje u nauku i mlade ljude pravi resurs društva i put kojim naša država treba i ubuduće da ide.\nGrad Beograd podržava ovu međunarodnu organizaciju sa ciljem jačanja ugleda našeg grada, kao i razvijanja međunarodnih, naučnih i kulturnih veza sa zemljama Evrope i sveta.\nOvaj skup veoma je važan i za turizam srpske prestonice.\n16. Međunarodni kongres slavista – teme\n16. Međunarodni kongres slavista održaće se na Filološkom fakultetu koji je i domaćin ovog skupa.\nRaspravljaće se o jeziku (poreklu, istoriji, gramatici…), književnosti, kulturi i folkloru i pitanjima slavistike (pravci razvoja, kontroverze, nasleđe, jubileji).\nSpecijalne teme kongresa su „Dvesta godina Srpskog rječnika Vuka S. Karadžića i Vukov značaj u slavistici“, „Aleksandar Belić u istoriji slavistike“ i „1918. godina i razvoj slovenskih jezika i književnosti i njihovog proučavanja“. (danubeogradu.rs)\nTagovibeograd bg svaštara filološki fakultet književnost kongresi međunarodni kongres slavista slavistika\nPrethodni Tesla S901 – Veliki ekran sa velikim mogućnostima!\nSledeći Novi filmovi u bioskopima (5. jul 2018)


Tanjug 29. aprila 2021. 18:16\nBRISEL – Premijer privremnih kosovskih institucija Aljbin Kurti iz Brisela je poručio da privata dijalog sa Srbijom i da želi da reši sva otvorena pitanja, ali i da mu je „prava obaveza da zaštitim suvrenitet, nazavisnot i Ustav Kosova“.\n”Mi smo za dijalog, ali onaj dijalog koji je dobro pripremljen, koji je zasnovan na pravdi, principima i jednakosti”, kaže Kurti.\n”Prvi princip je prihvatanje relanosti. To znači da nema povratka na period pre nezavisnosti. Nezavisnost Kosova je bio komormis zacrtan na Ahtisarejivom planu, Otvaranje tog paketa značilo bi otvaranje mnogih potraživanja i želja koji bi vodili ka nepredviđenim događanjima i posledicama”, kaže Kurti\n”Srbija mora da prihvati svoje prethodne zločine i greške na Kosovu. Da bi se zaustavio genocid NATO je morao da bombarduje Beograd i Srbiju jer je Miloševićev režim počinio genocid na Kosovu. Nove vlasti u Srbije se nisu distancirale od Miloševićevih ratnih zaločina, što je Srbiju još više identifikovalo sa tim”, kaže Kurti.\n”Za svakim stolom sedimo jednaki u cilju rešavanju problema, a ne stvaraja novih. Kosovo nije pitanje u dijalogu već učesnik dijaloga i to se mora dobro shvatiti pre bilo koje nove runde razgovora sa Srbijom”, kaže Kurti.\n”To podrazumeva rešanja stvarnih problema, kao što su sudbina nestalih, obezbeđivanje vode za piće, izgradnja puteva i mostova i zbližavanje zajednica oko zajedničkih pitanja”, kaže Kurti.\n”Ali prvo pitanje koje treba da rešimo jeste pitanje sudbine nastalih. Ako to ne možemo da rešimo biće teško napredovati po bilo kom drugom pitanju”, zaključio je Kurti.


Teniski savez Srbije saopštenje u vezi Novaka Đokovića\nUŽIVO Vesti: Šta je Banjaluka poručila o Kristijanu Šmitu /video/\n„Presedan u svetu tenisa“ – oglasio se i TSS u vezi slučaja „Đoković i Australija“\nTeniski savez Srbije izdao je saopštenje u kom ističe podršku Novaku Đokoviću u borbi sa australijskim vlastima koji su mu drugi put u januaru ukinuli vizu. 14.01.2022, Sputnik Srbija\nSaopštenje TSS-a prenosimo vam u celosti i bez redakcijskih izmena:„Teniski savez Srbije čvrsto podržava našeg šampiona Novaka Đokovića u borbi sa australijskim vlastima na pravo da zaigra na Australija openu, prvom od četiri gren slem turnira u 2022. godini. Presedan u svetu tenisa, koji je uvek važio za džentlmentski sport, da se političkom i sudskom odlukom aminuje učešće devetostrukog šampiona Australije na turniru je neprihvatljiv za kompletan sportski svet na planeti i kosi se sa svetim olimpijskim principima, koji su dobro poznati i domaćinima turnira, kao organizatorima Olimpijskih igara. Podsećamo, najbolji teniser sveta Novak Đoković je validno ispunio sve propisane zahteve i pravila organizatora Australija opena i države domaćina za učešće na turniru, što je posle nezabeleženog tretmana od strane australijskih predstavnika vlasti prema nekom sportisti, potvrđeno i odlukom suda iste te zemlje. Teniski savez Srbije poziva sve svetske teniske i sportske institucije da se zauzmu za odbranu integriteta sporta, jer ovo nije napad samo na Novaka Đokovića lično nego i na planetarni sport. Teniski savez Srbije u kontaktu je sa svim teniskim, svetskim institucijama po pitanju ovog slučaja i nastavlja da podržava Novaka Đokovića, kao i sve srpske tenisere koji nas predstavljaju i čine ponosnim na domaćoj i međunarodnoj sceni“, navodi se u saopštenju Teniskog saveza Srbije.► Vučić poručio zvaničnicima Australije: Prestanite sa iživljavanjem nad Novakom, umemo da odgovorimo!► „Tipičan, lukav potez“ – žestoke reakcije na odluku Australije: „Ministar ćutao da bi omeo Novaka!“► Sudija je prebacio slučaj Federalnom sudu – poznato ko je čovek koji odlučuje o Đokovićevoj sudbini► Đoković će u pritvor, predmet je prebačen, a izjavu će dati na „tajnoj lokaciji“ /video/► „Niko da se ne oglašava“ – premijer Australije zabranio kolegama javne nastupe► „Dokument je apsolutno validan“: Član Kriznog štaba o testu Novaka Đokovića\nTeniski savez Srbije izdao je saopštenje u kom ističe podršku Novaku Đokoviću u borbi sa australijskim vlastima koji su mu drugi put u januaru ukinuli vizu.\nSaopštenje TSS-a prenosimo vam u celosti i bez redakcijskih izmena:\n„Teniski savez Srbije čvrsto podržava našeg šampiona Novaka Đokovića u borbi sa australijskim vlastima na pravo da zaigra na Australija openu, prvom od četiri gren slem turnira u 2022. godini.\nPresedan u svetu tenisa, koji je uvek važio za džentlmentski sport, da se političkom i sudskom odlukom aminuje učešće devetostrukog šampiona Australije na turniru je neprihvatljiv za kompletan sportski svet na planeti i kosi se sa svetim olimpijskim principima, koji su dobro poznati i domaćinima turnira, kao organizatorima Olimpijskih igara.\nPodsećamo, najbolji teniser sveta Novak Đoković je validno ispunio sve propisane zahteve i pravila organizatora Australija opena i države domaćina za učešće na turniru, što je posle nezabeleženog tretmana od strane australijskih predstavnika vlasti prema nekom sportisti, potvrđeno i odlukom suda iste te zemlje.\nNovo povlačenje vize, izazvano političkim pritiscima, dovelo je i do novog povlačenja ne samo srpskog, nego i svetskog sportskog asa po sudovimam i pritvorima. Epilog još ne znamo, ali verujemo da neko ko je sve pobede ostvario na terenu, jedinom mestu gde nikakvi spinovi, osim igračkih, pravilima dozvoljenih, ne pomažu i ko je zvanje najboljeg tenisera svih vremena zaslužio baš reketom na mreži, može samo trijumfalno da završi i ovo učešće u Australiji.\nTeniski savez Srbije poziva sve svetske teniske i sportske institucije da se zauzmu za odbranu integriteta sporta, jer ovo nije napad samo na Novaka Đokovića lično nego i na planetarni sport.\nTeniski savez Srbije u kontaktu je sa svim teniskim, svetskim institucijama po pitanju ovog slučaja i nastavlja da podržava Novaka Đokovića, kao i sve srpske tenisere koji nas predstavljaju i čine ponosnim na domaćoj i međunarodnoj sceni“, navodi se u saopštenju Teniskog saveza Srbije.\n► Vučić poručio zvaničnicima Australije: Prestanite sa iživljavanjem nad Novakom, umemo da odgovorimo!\n► „Tipičan, lukav potez“ – žestoke reakcije na odluku Australije: „Ministar ćutao da bi omeo Novaka!“\n► Sudija je prebacio slučaj Federalnom sudu – poznato ko je čovek koji odlučuje o Đokovićevoj sudbini\n► Đoković će u pritvor, predmet je prebačen, a izjavu će dati na „tajnoj lokaciji“ /video/\n► „Niko da se ne oglašava“ – premijer Australije zabranio kolegama javne nastupe\n► „Dokument je apsolutno validan“: Član Kriznog štaba o testu Novaka Đokovića\n12:40Uz „Cirkone“ razmeštanje ruskih vojnih baza u Latinskoj Americi postaje nepotrebno?\n12:13Kremlj: Isporuke oružja Ukrajini izuzetno opasne\n11:59Preminuo najveći španski fudbaler svih vremena\n11:55Moskva: NATO koristi „rusku pretnju“ kao izgovor za okupaciju Ukrajine


Ako to ne uspije diplomatija, moguć napad – mojKontakt portal – Radio Televizija Kontakt\nU govoru koji su direktno prenosile sve televizijske kuće, Obama je oprezno pozdravio ruski prijedlog da vlada sirijskog predsjednika Bašara al-Asada preda cjelokupne zalihe hemijskog oružja, dajući do znanja da će odustati od napada ako se to bude i dogodilo.\nOn je, ipak istakao, da nema garancija da će diplomatija sigurno donijeti rezultate i pozvao američku naciju da bude spremna da do udara možda ipak dođe.\n“Ako ne budemo reagovali, Asadov režim neće vidjeti nijedan razlog da ponovo ne upotrebi hemijsko oružje. Cilj napada bi bio odvraćanje Asada od korišćenja hemijskog oružja i stavlja do znanja da svijet to neće tolerisati”, kazao je Obama.\nMeđutim, Obama je zaključio da on “duboko želi da se dođe do miroljubivog riješenja”, pa će SAD zajedno sa svojim međunarodnim partnerima pregovarati sa Rusijom oko rezolucije Ujedinjenih nacija.\nOn je potvrdio da je juče popodne posjetio Kongres i da je zatražio od kongresmena i senatora iz obje partije da se odloži glasanje o njegovoj rezoluciji kojom je tražio podršku za vazdušne udare u Siriji.\nOdgovarajući na kritike prema kojima američka javnost ne želi ulazak zemlje u sirijski sukob, Obama je čvrsto naglasio da neće biti upotrebljene kopene trupe SAD.\n“Nećemo voditi dugotrajnu vazdušnu kampanju kao na Kosovu ili u Libiji, kao što to neće biti ni vojna akcija bez kraja kao u Iraku i Avganistanu. Ovo bi bila ciljana akcija da se obezbjedi jasan cilj, a to je odvraćanje režima od korišćenja hemijskog oružja i smanjenje njihovih kapaciteta”, dodao je američki predsjednik.\nObama je istakao da SAD “ne mogu biti svjetski policajac”, ali isto tako i ne mogu da dozvole da se “djeca ubijaju gasom”.\n“Vjerujem da treba da reagujemo i zato je Amerika drugačija i posebna”, ocijenio je on.\nSiBiEs (CBS) televizija je javila da je Obama u poslednja dva dana promijenio sadržaj govora, koji je prvobitno pripremio i da je razlog za to ruska ponuda da Sirija stavi pod kontrolu i uništi svoje zalihe hemijskog oružja.\nAgencija Asošiejted Pres je sinoć, kao i nekoliko dana ranije, ponovila da Obama i dalje nije iznio dokaze koje SAD imaju protiv Asada.\n“Znamo da je Asadov režim odgovoran.. To su činjenice koje ne mogu da se negiraju”, prenijela je AP Obamine reči, uz stav da slike sa društvenih mreža i video snimci pokazuju da žrtve postoje, ali ne i ko je izveo napad.\n“Administracija nije prikazala satelitske snimke na kojima se kaže da se vidi da su sa vladinih pozicija ispaljene rakete i artiljerijska vatra na pobunjenička uporišta van Damaska, kao što nisu dostavljeni ni transkripti razgovora sirijskih zvaničnika na kojima navodno upozoravaju trupe da pripreme gas maske i kako da se ponašaju sa istražiteljima UN poslije napada”, navodi američka agencija.\nAP kaže i da je Bijela kuća odbila da izađe sa objašnjenjem odakle broj od 1.429 nastradalih, uključujući i 400 dece, što je prema agenciji više nego što su saopštile nevladine organizacije, uključujući i Sirijsku opservatoriju za ljudska prava, koja pominje 502 žrtve.


Crnu Goru očekuju sve toplije zime – Energy Press\nPodgorica – Toplotni talasi su sve češća pojava, a postoji trend njihovog uzastopnog porasta trajanja toplotnih talasa, pa se za region jugoistiočne Evrope, kojem pripada i Crna Gora, očekuju toplije zime sa opsegom temperature od 0.5 do tri stepena Celzijusa do kraja 21 vijeka, pokazao je Nacionalni izvještaj o klimatskim promjenama.\nMinistar održivog razvoja i turizma Branimir Gvozdenović, kazao je danas da Izvještaj potvrđuje da su proizvodnja električne energije, potrošnja energenata u industrij i saobraćaju glavni izvor emisije gasova sa efektom staklene bašte u Crnoj Gori. “Period od 1971. do 1980. godine u Crnoj Gori karakteriše blago zahlađenje, dok je dekada od 2001. do 2010. godine bila najtoplija od početka mjerenja. Drugi dominantan doprinos ukupnom emisijama gasova sa efektom staklene bašte daje sektor industrije, odnosno dominatna je emisija sintetičkih gasova s efektom staklene bašte u proizvodnim procesima u industriji aluminijuma”, naveo je on.\nPrema njegovim riječima, rezultati ukazuju na blago zahlađenje tokom dekade od 1971. godine do 1980. godine, koje se podudara sa globalnim zahlađenjem, prenosi Mina. “Promjene ka toplijoj klimi od 1990. godine naročito su izražene u planinskom regionu. Dekada od 2001. godine do 2010. godine je najtoplija dekada od početka mjerenja, Najveće promjene su u sjevernom planinskom regionu za plus četiri stepena Celzijusa i u regionu primorija za plus 1.3 Celzijusa od 2001. godine do 2010. godine. Konstatovaćemo da su to značajne promjene za kratak vremenski period«, dodao je Gvozdenović. On je kazao da je, kada su u pitanju promjene režima padavina koje su karakteristične, dekada od 2001. godine do 2010. godine rekordna po srednjoj godišnjoj količini padavina nakon neprekidnog desetogodišnjeg deficita. 2010. godina je rekordna po godišnjoj količini padavina u planinskom regionu i zetsko-bjelopavlićkom regionu”, pojasnio je Gvozdenović.\nGovoreći o ekstremnim događajima, on je rekao da je Crna Gora ranjiva na toplotne talase, suše i šumske požare i jake kiše koje dovode do poplava.\nGeneralna direktorica Direktorata za životnu sredinu i klimatske promjene Ivana Vojinović kazala je da je Evropska unija svoju poznatu porolu za smanjenje misija gasova sa efekrtom staklene bašte za 20 odsto, povećanje učešća obnovljivih izvora energije za 20 odsto i povećanje energetske efikasnosti za isti procenat do 2030. godine pojačala. “Najnovijim dogovorom definisala je prilično ambiciozne ciljeve da do 2030. godine se smanje emisije gasova s efektom staklene bašte za 40 odsto, da bi čak u nekoj perspektivi do 2050. godine došla do smanjenja od 80 do 90 odsto”, precizirala je ona.\nKako je kazala da Crna Gora, kao buduća članica EU, treba da ima u vidu te ciljeve, podsjetivši da će svaka vrsta derogacije, odstupanja i nepostupanja shodno pravnim aktima u oblasti klimatskih promjena, od dana punopravnog članstva u EU, za sobom povlačiti kaznene mehanizme. Državna sekretarka u Ministarstvu održivog razvoja i turizma Daliborka Pejović ocijenila je ovaj Izvještaj kao “iskren dokument” koji nije želio da bježi od toga da identifikuje slabosti u sistemu i neke nove potrebe do kojih bi trebalo doći, ukoliko se bude pravio sljedeći.\nOna je poručila da Izvještaj mora biti pravno i formalno obavezujući za Vladine sisteme, ali i za one koji na različitim nivoima donose važne i dalekosežne odluke za lokalnu i za državnu zajednicu. Kako je podsjetila, Evropska komisija i Svjetska banka odlučile su da povećaju kvotu finansijskog učešća za one projekte podrške koji će davati smjernice za riješavanje tim problema. Stalni predstavnik UNDP Norimas Šimomura kazao je da se očekuje da će klimatske promjene biti jedan od najvećih destabilizirajućih faktora 21. vijeka, koji bi kao takav, kako je naveo, mogao da podrije globalnu ekonomiju i da ugrozi bezbjednost hrane i zdravlja ljudi. “Klimatrske promjene će takođe indirektno uticati na biodiverzitet, vodne resurse i promjene životne sredine. Ovi trendovi će stvoriti rizike, ali i prilike za biznise, uključujući i u turističkom sektoru, koji je posebno značajan za Crnu Goru”, naveo je on.Ona smatra da se rizici od klimatskih promjena mogu svesti na minimum ranim ulaganjima i neposrednim aktivnostima na smanjenju zagađenja koje je uzrok globalnog zagrijavanja. “Što duže budemo čekali, više će nas koštati. Klimatske promjene su naša kolektivna odgovornost koja daleko nadilazi mandate samo jedne vlade i samo jedne države. Zato se njome moraju baviti ne samo države na multilateralnom nivou, već i svi mi kao pojedinci”, zaključio je on.\nCrna Gora ima kapaciteta za naftnu industriju\n2017. je bila treća najtoplija godina za Australiju\nDržavni mirovinski fondovi sporo reagiraju na klimatske promjene


Tribina Elementi detektivike u delima Harukija Murakamija – Zabavište\nTribina Elementi detektivike u delima Harukija Murakamija\nPosted by Zabavište on 17/02/2017\nTribina „Elementi detektivike u delima Harukija Murakamija“ održaće se 23. februara, od 19h, u Klubu-knjižari Magistrala, u Domu kulture Studentski grad. Učesnici su dr Dejan D. Milutinović i dr Vladislava Gordić-Petković, dok će moderator biti Ivan Damnjanović.\nUčesnici ove tribine pristupiće Murakamijevom opusu sa stanovišta teorije detektivike, nastojeći da na žanrovsko-teorijskom planu utemelje veze pisca sa matricama pop-kulture, nesumnjivo prisutnim u njegovim romanima. Usredsređujući se na Sputnika ljubav i trilogiju 1Q84, pokušaće da dovedu u vezu fantastične elemente u navedenim romanima sa Todorovljevim konceptom detektivike kao „realističke fantastike“, te da na taj način ukažu na žanrovsku višeslojnost Murakamijevog stvaralaštva.\nPriočitajte i: Zašto treba postati čitalac Murakamijevih knjiga?\nOvo je druga po redu tribina u okvru seminara o fantastičnoj književnosti „Fantastika u fokusu“ ima za cilj da problemima žanrovske književnosti pristupi na stručan način, kritičkim aparatom kojim se proučavaoci služe pri analizi kanonskih dela, u želji da se ukaže na umetničke vrednosti marginalizovane i mejnstrim žanrovske književnosti, ali i pokrene na interaktivnu debatu.\nPrethodni članak Promotivna cena karata za Berlinski Zid još samo 5 dana!\nSledeći članak Sport i socijalizam


"Žena-žrtva rata": U MUP-u RS-a i dalje rade osobe koje su silovale i ubijale nesrpsko stanovniŠtvo - Klix.ba\nBiH "Žena-žrtva rata": U MUP-u RS-a i dalje rade osobe koje su silovale i ubijale nesrpsko stanovniŠtvo\n"Žena-žrtva rata": U MUP-u RS-a i dalje rade osobe koje su silovale i ubijale nesrpsko stanovniŠtvo\n7.11.2006. u 15:37\nUdruženje "Žena-žrtva rata" tvrdi kako u Ministarstvu unutrašnjih poslova RS-a rade osobe koje su, prema izjavama žrtava-svjedokinja tokom agresije na BiH, silovale, ubijale i pljačkale nesrpsko stanovništvo Foče, Višegrada, Zvornika i Vlasenice.\nKako ovo udruženje navodi u saopćenju za javnost, neke od tih osoba su Miodrag Nikačević iz Foče, Miroslav Moljević, Zoran Jovanović, Ljuban Stanišić.\n"Žena-žrtva rata" napominje da je ranije dostavilo Tužilaštvu BiH spisak certificiranih policajaca iz Višegrada, koji su prema njihovim tvrdnjama počinili ratne zločine. S ovog spiska su uhapšeni samo Boban Šimšić i Željko Lelek, dok ostali još rade svoj posao.\n-Očekujemo da će Tužilaštvo BiH aktivnije raditi svoj posao, ističe Udruženje "Žena-žrtva rata".


Srbija obeležila Svetski dan zaštite životne sredine | Ministarstvo zaštite životne sredine\nCentralnom svečanošću održanom danas u Botaničkoj bašti – „Jevremovac“ u Beogradu, Ministarstvo zaštite životne sredine obeležilo je 5. jun, Svetski dan zaštite životne sredine. Pred velikim brojem predstavnika državnih organa i institucija, naučne i stručne javnosti, ambasadora i diplomata, nevladinih organizacija i medija, ministar zaštite životne sredine Goran Trivan, istakao je značaj Svetskog dana životne sredine kao globalnog datuma koji se obeležava širom sveta i apelovao na važnost odgovornog ponašanja i akcija pojedinaca, ustanova i organizacija, radi zaštite životne sredine kao osnove opstanka života na Planeti. Trivan je poručio da volimo Srbiju, brigom i odgovornošću za našu životnu sredinu.\nOvogodišnja tema Svetskog Dana zaštite životne sredine je zagađenje vazduha – globalna opasnost za javno zdravlje i život svih živih bića na Planeti. Prema podacima Ujedinjenih nacija, približno sedam miliona ljudi širom sveta prerano umire svake godine od zagađenja vazduha, a stanovništvo ovog regiona izloženo je koncentracijama zagađujućih materija u vazduhu koje su među najvišima u Evropi. Svetski dan zaštite životne sredine 2019. godine će podstaknuti vlade, industriju, društvo i pojedince da smanje uticaj na zagađenje vazduha, da se udruže kako bi istražili i primenili obnovljive izvore energije i zelene tehnologije i poboljšali kvalitet vazduha u gradovima i regijama širom sveta.\nSrbija koja ima dugu tradiciju u tretiranju pitanja zaštite životne sredine i prirode, istovremeno se danas suočava sa posledicama višedecenijske nebrige, devastiranja, zagađenja životne sredine, vazduha i prirode. Ministarstvo zaštite životne sredine je egzaktno sagledalo stanje životne sredine, identifikovalo probleme, postavilo prioritete i pokrenulo aktivnosti na nacionalnom, regionalnom i svetskom nivou. Ministar Trivan je rekao da je Srbija u regionu koji će biti među najpogođenijim klimatskim promenama, te da jedini pravi lek za njihovo ublažavanje, naše zdravije životno okruženje i čist vazduh, predstavlja pošumljavanje. Usvajanjem Nacionalne strategije o klimatskim promenama, čija je izrada u toku i Zakona o klimatskim promenama Srbija će imati odgovor na izazove klimatskih promena i održivog razvoja.\nTrivan je naveo da su prioriteti u zaštiti životne sredine prerada otpadnih voda i upravljanje komunalnim otpadom. Izgradnjom postrojenja za preradu otpadnih voda, sistema upravljanja komunalnim otpadom i infrastrukturnim projektima, rešava se problem zagađenosti zemljišta, kvaliteta hrane i podzemnih voda. On je ukazao da potrebna ulaganja u zaštitu životne sredine od oko 15 milijardi evra u narednih nekoliko decenija nisu trošak već neophodne investicije, koje su razvojna šansa za Srbiju.\n„Godinu dana ranije smo uradili nacrt pregovaračke pozicije za Poglavlje 27, uz podršku i ocenu predstavnika Evropske komisije, da je Srbija na dobrom putu da do kraja godine bude usvojena pregovaračka pozicija koje se tiče životne sredine i klimatskih promena. Dostizanjem evropskih standarda u oblasti zaštite životne sredine daćemo odgovor na pitanja u kakvoj ćemo sredini živeti, kakav kvalitet vode i vazduha ćemo imati, kakvog će zdravlja biti građani i kakve prirodne resurse ostavljamo budućim generacijama”, rekao je Trivan. Ministar je izrazio posebnu zahvalnost Evropskoj uniji na pomoći koju pruža Srbiji u oblasti životne sredine u znanju, tehnologijama i novcu.\n„Godine pred nama su veoma izazovne i savladaćemo ih jedino ukoliko se država, vladin i nevladin sektor i biznis zajednica zajedničkim snagama uvežu u jedinstvenom cilju da Srbija bude lepše i zdravije mesto za život. Paralelno, neophodno je da razvijamo svet o značaju očuvanja živog sveta kod svakog pojedinca i da to bude vrednost koju ćemo negovati kao jednu od osnovnih “, poručio je na ceremoniji ministar zaštite životne sredine Goran Trivan.\nklimatske promene Ministar Drina životna sredina obaveštenja reciklaža EU zahtevi Studija o proceni uticaja tretman otpada rešenje procena uticaja otpad Trivan studija


Ubistvo Nebojše Markovića: Čabin saradnik negirao krivicu - NOVA portal\nHronika Autor:Tanja Milovanović18. nov. 202015:36 > 15:58\nViši sud u Beogradu zakazao je danas za januar naredne godine početak suđenja plaćenom ubici Čaba Deru i Alenu Cigleru, koji se terete za ubistvo Nebojše Markovića na Banovom brdu, 5. januara 2019. godine.\nNa današnjem pripremnom ročištu Alen Cigler negirao je krivicu da je ubio Nebojšu Markovića pre više od godinu dana.\nTakođe, danas je odlučeno i da plaćeni ubica Čaba Der koji se nali u pritvoru u Mađarskoj, gde mu se sudi za ubistvo tamošnjeg biznismena u Budimpešti u septembru 2018. godine, trebalo bi da se odluči da li će biti saslušan preko međunarodne pravne pomoći, odnosno preko pravosudnih organa Mađarske. Za sada ne postoji opcija da on da izjavu i bude saslušan putem video linka, saznaje Nova.rs.\nInače Čabi Deru se pred srpskim sudom sudi u odsustvu, a zastupa ga advokat, koji mu je postavljen po službenoj dužnosti. Der je posle bekstva iz Srbije bio uhapšen po Interpolovoj poternici u Pragu početkom marta 2019. godine, odakle je izručen Mađarskoj.\nDerova i Ciglerova žrtva, Marković, navodno je ubijen slučajno, a meta je prema pisanju medija, bio njegov šurak Aleksandar Šarac, koji je pre mesec dana preminuo nakon što je upucan u garaži Tržnog centra Ušće na Novom Beogradu\nAlan CiglerČaba DerNebojša MarkovićUbistvo